
Postquam  Niebuhrius ')  primus  annorum  adductus  com- 
putatione,  qua  usi  sunt  Eutropius  in  breviario  a.  u.  c.  et 
Paulus  Orosius  in  iis  librorum  adversum  paganos  partibus, 
in  quibus  agitur  de  rebus  gestis  Roraanorum,  coniecit  Livii 
epi|tomam  nunc  quidem  deperditam  exstitisse,  ex  quo  fonte 
scriptor  earum  quoque  Livii  periocbarum,  quae  ad  nos  venertmt, 
hauserit,  Mommsenus^)  in  prooemio  fastorum  Cassiodori 
compluribus  huius  locis  cum  Obsequentis  aliorumque  Livii 
excerptorum  collatis  Mebuhrii  coniecturae  maiorem  pro- 
babilitatem  conciliavit. 

Quae  Niebuhrius  coniecerat,  Mommsenus  non  ita  multis 
locis  probabiliter  exposuerat,  Carolus  Zangemeister  ^)  evicisse 
mihi  videtur. 

Qui  in  dissertatione  de  Titi  Livii  periochis  comparatis 
Livii  periochis  et  Orosii  libris  demonstravit,  neque  periocharum 
scriptorem  neque  Orosium  e  Livio  ipso  hausisse,  sed  utrumque 
Livii  epitoma  deperdita  usum  esse.  Non  solum  enim  verborum 
a  Livio  discrepantium  invenitur  mira  inter  periochas  et 
Orosium  consensio,  sed  res  etiam  traditae  ita  a  Livio  interdum 
abhorrent,  ut  nemo  Livium  illorum  locorum  fontem  non  fuisse 
neget,  etiamsi  e  verborum  similitudine  Livium  primam  materiam 
praebuisse  intellegitur.  Neque  tamen  Orosius  periochis  fonte 
usus  est;  nam  cum  saepissime  Orosius  et  periocharum  auctor 

1)  Niebuhr,  'rom.  Geschichte'  HP  pg.  479;  500.    idem,  Tortrage'  I 

(1846)  pg.  58. 

*)  Th.  Mommsen,  'die  Chronik  des  Cassiodorus  Senator'  in:  'Ab- 
handl.  d.  K.  S.  Ges.  d.  Wiss.*  VIII.  pg.  552;  696. 

*)  Zangemeister,  in:  'Festschrift  zur  Begrtissung  der  36.  Pbilologen- 
yersammlung  in  Karlsrube'  pg.  87  sqq. 

et  inter  se  et  cum  Livio  congruant,  eadem  ab  utroque  varie 
tractari  haud  raro  videmus,  cum  alter  copiosis  interdum  verbis 
enarret,  quae  alter  paucissimis  tangit  aut  omnino  praeterit. 
Addit  Zangemeister  bis,  quae  dixit  de  periochis  et  Orosio, 
Obsequentis  locum,  quo  bunc  quoque  e  communi  periocharum 
et  Orosii  fonte  hausisse  probatur,  et  ex  eadem  epitoma  illa 
Vopisci,  Eutropii.  Kufi  Festi,  Idatii  sumpta  esse  demonstrat, 
quae  Mommsenus  non  e  Livio  ipso  fluxisse  iam  piius  viderat. 
Quibus  expositis  Zaugemeister  coniecit  excerpta  Liviana, 
quae  in  Augustini  libro  de  civitate  Dei  exstant,  ab  eadem 
epitoma  pendere,  qua  ceteri  Livii  excerptores  usi  sunt. 

Juvat  igitur  primum  Augustini  illa  excerpta  coDigere, 
coUecta  cum  singulis  Livii  locis,  quantum  quidem  fieri  potest, 
et  Livii  excerptorum  comparare,  ut  intellegatur,  quatenus 
Zangemeisteri  vera  sit  coniectura. 


\ 


/ 


De  Aiigustiiio  Livii  excerptore. 

Cum  Augustinus  multis  locis  et  plerumque  accurate  fontes 
suos    significet,    Livium    non    nisi    duobus    locis    laudatum 

invenimus: 

1.    Ang.   n.   24.     pg.    77,   19   (editionis  Dombartinae, 

Lipsiae  1863.) 

„Sulla  certe  ipse,  cuius  tempora  talia  fuerunt,  ut  superiora, 
quorum  vindex  esse  videbatur,  illorum  comparatione  quae- 
rerentur,  cum  primum  ad  XJrbem  contra  Marium  castra 
movisset,  adeo  laeta  exta  immolanti  fuisse  scribit  Livius,  ut 
custodiri  se  Postumius  haruspex  voluerit  capitis  supplicium 
subiturus,  nisi  ea  quae  in  anirao  Sulla  haberet  diis  iuvantibus 
implevisset.  sqq." 

Mutuatus  est  Augustinus,  quae  hoc  capite  da  SuUa 
tradit,  a  Livii  libro  70.,  quem  interiisse  eo  magis  dolendum 
est,  cum  paulo  infra  (pg.  78,  19):  „Postea  parvo  intervallo 
servus  cuiusdam  Luci  Pontii  vaticinando  clamavit:  A.  Bellona 


.^ 


,*l 

„nuntius  venio,  victoria  tua  est,  Sulla."  ipsa  fontis  verba 
servasse  videatur,  quae  si  comparare  cum  Livio  possemus, 
cognosceremus,  utrum  Livium  potius  secutus  sit  Augustinus 
an  epitomam.  Sed  cum  ne  unus  quidem  ex  excerptoribus 
similem  locum  praebeat,  nihil  certi  de  hoc  loco  dici  potest. 

2.  Aug.  m  7.    pg.  92,  26. 

Haud  multo  certiora  nobis  offeruntur  altero  loco,  quem 
Augustinus  Livio  se  debere  confirmat: 

„eversis  quippe  et  incensis  omnibus  cum  oppido  simulacris 
solum  Minervae  sub  tanta  ruina  templi  illius,  ut  scribit 
Livius,  integrum  stetisse  perhibetur,  non  ut  diceretur: 

Di  patrii,  quorum  semper  sub  numine  Troia  est,^) 
ad  eorum  laudem,  sed  ne  diceretur: 

Excessere  omnes  adytis  arisque  relictis  Di,^) 
ad  eorum  defensionem." 

Ut  superiore  ita  hoc  quoque  loco  Livium  ipsum  comparare 
non  possumus,  cuius  libro  83.  Augustinum  esse  usum  periocha 
illius  libri  docetur;  quae  cum  haec  solum  de  Ilii  eversione 
tradat  pg.  80,  6  (ed.  Jahn.):  ,.urbem  Ilium,  quae  se  potestati 
Syllae  reservabat,  expugnavit  ac  delevit  (Fimbria)"  —  ad 
comparationem  parum  apta  —  ,apud  Eutropium  omnino  nihil 
hac  de  re  legitur.     Contra  et  Obsequens  et  Aurelius  Victor 

accuratiora  adferunt: 

Obsequens  pg.  131,  24.  „Ilio  a  C.  Fimbria  incenso  cum 
aedes  quoque  Minervae  deflagrasset,  inter  ruinas  simulacrum 
antiquissimum  inviolatum  stetit  spemque  restitutionis  oppido 

portendit." 

Aurel.   Vict.  de  viris  ill.  cap.  70,  3.: 

„Ilium  ubi  tardius  portae  patuerunt,  incendi  iussit 
(Fimbria);  ubi  Minervae  templum  inviolatum  stetit,  quod 
divina  majestate  servatum  nemo  dubitavit.'' 

Neque  omnino  quidem  inter  se  congruunt,  quae  tradita 
invenimus:  cum  AureUus  Victor  totum  Minervae  templum 


*)  Aen.  1.  IX  247,  non  ut  Dombart  adnotavit  1.  I  702. 
«)  Aen.  II  351. 

mviolatum  stetisse  dicat,  Obsequens  et  Augustinus  palladium 
solum  non  deflagrasse  memoriae  prodiderunt;  tamen  Aurelium 
Victorem  et  Obsequentem  eodem  ex  fonte  sua  hausisse 
verisimile  est,  cum  verba  illa:  „inviolatum  stetit''  nimis 
singulariter  sint  dicta,  quam  ut  utrumque  sua  sponte  in  haec 
verba  incidisse  persuadere  milii  possim.  Fortasse  Aurelius 
ipse  mutavit,  quae  a  Livio  tradita  invenit;  ea  enim,  quae 
apud  Obsequentem  et  Augustinum  servata  legimus,  vulgo 
esse  lata  Appianus  quoque  probat  Mithr.  53.,  neque  con- 
tradicit  Orosius,  qui  omissa  templi  deflagratione  haec 
scribit  VI  2,  11: 

„inde  Fimbria  Iliensibus  iratus,  a  quibus  pro  Sullanae 
partis  studio  obiectu  portarum  repulsus  videbatur,  ipsam 
urbem  Eium,  antiquam  illam  Romae  parentem,  funditus  caede 
incendioque  delevit/' 

Verisimile  igitur  estLivium  quoque  illa  verba:  „simulacrum 
Minervae  solum  inviolatum  stetit"  praebuisse,  sed  cum 
Obsequentem  ex  epitoma  hausisse  constet,  diiudicari  non 
potest,  utium  Livio  ipsi  verba  illa  Obsequentis  simillima 
Augustinus  debeat  an  non;  nihil  tamen  causae  est,  cur 
omnino  non  Livii  ipsius  opus  Augustinum  excerpsisse  putemus, 
quippe  qui  permulta  legerit  atque  pervolutaverit  veterum 
scripta. 

His  duobus,  ut  supra  iam  dixi,  locis  Livium  auctorem 
suum  fuisse  Augustinus  affirmat;  multis  aliis,  qui  sine  dubio 
livianam  materiam  continent,  fontem  omnino  non  significat. 
Quorum  complures  inveniuntur,  ubi  et  res  traditae  et  verba 
Augustini,  cum  consentiant  cum  iis,  quae  apud  Livii  excerp- 
tores  leguntur,  ita  ab  ipso  abhorrent,  ut  satis  demonstretur 
Augustinum  quoque  epitoma  illa  deperdita  esse  usum. 

8.  Aug.  m  13,  pg.  99,  22. 

„(Deinde)  Titum  Tatium  regem  Sabinorum  socium  regni 
Eomulus  ferre  compulsus  germani  sortis  impatiens:  sed 
quando  et  istom  toleraret,  qui  fratrem  geminumque  non  per- 
tulit?*' 


\ 


I 

Eadem  invenimus  apud  Orosium,  qui  perhibet  II  4,  6: 
,,ducem  eorum  Titum  Tatium,  senem  honestis  pietatis 
causis  insistentem,  diu  armis  propulsatum,  mox  ut  in  socie- 
tatem  regni  adsumpsit,  occidit.** 

Cum  in  Romulum  culpam  Titi  Tatii  interfecti  conferentes 
inter  se  congruant  Augustinus  et  Orosius,  discrepant  a  Livio 
(1.  I  14,  2  .  3),  quem  priraam  utriusque  fonti  materiam  prae- 
buisse  haud  difficile  intellegitur. 

4.  Aug.  rH  16,  pg.  107,  11:  „Lucretius,  qui  in  locum 
Bruti  fuerat  subrogatus,  morbo,  antequam  idem  annus  termi- 
naretur  absumptus  est.**  Morbo  esse  mortuum  Lucretium 
Eutropius  quoque  enarrat  verbis  simillimis  I  10:  „Vale- 
rius  Publicola  Spurium  Lucretium  Triceptinum  collegam 
sibi  fecit,  Lucretiae  patrem,  quo  morbo  mortuo  iterum  Ho- 
ratium  Pulvillum  collegam  sibi  sumpsit."  Neque  tamen 
Augustinus  sequi  mihi  videtur  Eutropium,  cum  singillatim 
enumeret,  quibus  defunctis  in  magistratu  consulibus  singuli 
consules  suffecti  successerint :  Lucretius  Bruto,  P.  Valerius 
CoUatino,  M.  Horatius  Lucretio.  Haec  apud  Eutropium  tam 
accurate  expressa  non  leguntur;  qua  de  re  mea  quidem 
opinione  concludendum  est  Eutropium  et  Augustinum  ex 
eodem  quidem  fonte  sed  non  e  Livio  ipso  hausisse,  qui 
n  8,  4  tradit:  „(Lucretius)  magno  natu  non  sutficientibus  iam 
viribus  ad  consularia  munera  obeunda  intra  paucos  dies 
moritur.'* 

Alia  quoque  de  causa  Augustinum  non  ex  Eutropio 
hausisse  existimandum  est:  „Publicolam  enim  recte  (pg.  107, 14) 
P.  Valerium  appellat,  cum  Eutropii  codices  Paeanius  et 
loannes  quoque  Antiochen.  ei  praenomen  Lucii  inderent.'^i) 
Consensio  autem  illa  inter  Augustinum  et  Eutropium  ('morbo 
absumptus*  —  'morbo  mortuo*)  satis  explicatur,  si  utrumque 
ex  communi  fonte  hausisse  fingimus,  qui  Livius  ipse  non  erat. 


*)  Verba   snnt   Pirogoffii,    'de  Eutropii  breviarii    a.  u.  c.  indole 
ac  fontibus'  pg.  88. 

5.  Aug.  m  19,  pg.  114,  8:  „.  .  .  .  tres  modios  anulo- 
mm  aureorum  Carthaginem  misit  (Hannibal),  quo  intelle- 
gerent  .  .  .**  Eadem  legimus  apud  Eutropium  et  Orosium. 
Eutr.  iri  11:  .,tres  modios  anulorum  aureorum  Car- 
thaginem  misit,  quos  ex  manibus  equitum  Romanorum  sena- 
torum  et  militum  detraxerat." 

Oros.  IV  16,  5:  „Hannibal  in  testimonium  victoriae  tres 
modios  anulorum  aureorum  Carthaginem  misit,  quos  ex  mani- 
bus   inteifectorum    equitura   Romanorum    senatorumque    de- 
traxerat.^'     IUo  ,,interfectorum**  non  Eutropio  Orosium  esse 
usum  probatur;    legimus  enim   etiam   apud  Valeiium  Maxi- 
mum  7,  2  ext.  16:  „Magone  Cannensis  pugnae  exitum  senatui 
Poenorum  nuntiante  inque  tanti  successus  fidem  anulos  aureos 
trium  modiorum  mensuram  explentes  fundente,  qui  interfectis 
nostris  civibus   detracti  erant,   quaesivit  (Hanno)  an  aliquis 
sociorum  post  tantam  cladem  a  Romanis  defecisset,  atque  ut 
audivit  neminem   ad  Hannibalem  transisse,   suasit  protinus 
legati  Romam,    per   quos    de    pace   ageretur,    mitterentur.*' 
Atque  similia  periocha  XXIII.  pg.  26,  21  praebet:  „nuntius 
Cannensis  victoriae  Mago  Carthaginem  missus  anulos  aureos 
corporibus  occisorum  detractos  in  vestibulo  effudit,  quos  ex- 
cess  isse  modii  mensuram  traditur.    Post  quem  nuntium  Hanno, 
vir  ex  Poenis  nobilibus,   suadebat  senatui  Carthaginiensium, 
ut  pacem  a  populo  Romano  peterent,  nec  tenuit  obstrepente 
Barcinae    factione.''      Haec    periocharum    verba    e    Valerio 
Maximo  non  fluxisse  facile  intellegitiir;   cum  enim  periochae 
perhibeant:  „non  tenuit  obstrepente  Barcinae  factione-,  Val. 
Maximus  nomen  inimicae  factionis  omnino   non  adfert,  cum 
tradat:   „cuius  si  sententia  valuisset  neque  secundo  Punico 
bello  victa  Carthago  neque  tertio  deleta  foret." 

Nemo  autem  non  videbit  illud: 
Val  Maximi:  anuli  interfectis  nostris  civibus  detracti. 
Orosii:    —    anulos,    quos    ex    manibus    interfectorum 

equitum  Romanorum  senatorumque  detraxerat. 
Eutropii:  —  anulos,  quos  ex  manibus  equitum  Romanorum 
senatorum  et  militum  detraxerat. 


\ 


Feriocharnm:  anulos  corporibus  occisorum  detractos 
eidem  fonti  omnes  debere,  qua  de  re  concludendum  esse  mihi 
videtur,  eodem  auctore  esse  usos  Val.  Maximum  et  scriptorem 
epitomae  Livii  deperditae,  ex  quo  pendent,  qui  servati  sunt 
Livii  excerptores  Sed  neque  Periochae  tradunt  ab  Hanni- 
bale  tres  modios  anulorum  Carthaginem  esse  missos:  „anulos 
aureos  Mago  effudit,  quos  excessisse  modii  mensuram  tra- 
ditur*'  —  neque  Florus  illum  habet  numerum,  apud  quem 
legimus  (pg.  30,  6  ed.  Halm.):  „modii  duo  anulorum  Cartha- 
ginem  missi." 

.  Atque  primum  non  mihi  videtur  Florus  illos  tres  modios 
in  duo  mutavisse,  cum  vulgo  feratur;^)  verisimilius  est,  nu- 
merum  illum  a  librariis  esse  depravatum;  facillime  enim 
MODII  III  linea  una  omissa  abire  potuit  in  MODII  II .  Pro- 
babilius  et  simplicius  hoc  modo  Flori  discrepantia  explicatur, 
quam  Wolfflini  coniectura,  quam  exposuit  in  dissertatione  de 
periochis  Livii  in  commentationibus  in  honorem  Th.  Momm- 
seni  pg.  340. 

Quo  concesso  haud  ita  multum  a  veritate  mea  quidem 
opinione  abhorret,  si  putamus  illud  „modii"  periocharum  e 
MOD.  II  ortum  esse  quod  nihilo  minus  e  MOD  IH  librari- 
orum  neglegentia  in  MOD  11  commutari  poterat  quam  Flori 
numerus.  Sed  ut  vera  non  sit  haec  sententia,  intellegitur 
Augustinum,  Eutropium,  Orosium  certe  ex  eodem  fonte 
hausisse,  qui  non  fuit  Livius  23,  12,  1,  cum  tradat:  „tantu8 
acervus  fuit,  ut  metientibus  dimidium  supra  tris  modios  ex- 
plesse  sint  quidam  auctores.** 

6.  Aug.  in  15,  pg.  105,  26:  „Haec  fuit  Romanorum 
vlta  sub  regibus  laudabili  tempore  illius  rei  publicae  usque 
ad  expulsionera  Tarquinii  Superbi  per  ducentos  ferme  et 
quadraginta  et  tres  annos.^*  — 

Nullius  momenti  esse  Augustini  „ferme'^  nemo  non  con- 
cedet.  Cui  si  nullam  vim  tribuimus  summam  inter  Livii  ex- 
cerptores  contra  ipsum  videmus  esse  consensionem : 


*)  locos  Wolfflinus  adfert:  Comment.  in  hon.  Momms.  pg.  340 


I^" 

Eutropius  I  8,  4:  ,Jta  Romae  regnatum  est  per  septem 
reges  annis  ducentis  quadraginta  tribus. 

Festus  Rufus  2:  „Regnarunt  Romae  per  annos  CCXLin 
reges  numero  VII." 

Orosius  II  4,  13 :  ,,sed  Romani  quanta  mala  per  CCXLin 
annos  continua  illa  regum  dominatione  pertulerint,  non  solum 
unius  regis  expulsio  verum  etiam  eiuratio  regii  nominis  et 
potestatis  ostendit." 

Qui  cum  omnes  regum  Romanorum  imperium  fuisse  tradant 
annorum  243,  Livius  scribit  I  60,  4:  ,,regnatum  Romae  ab  con- 
dita  urbe  ad  liberatam  annos  ducentos  quadraginta  quattuor.** 

7.  Aug.  n  17,  pg.  65,  1  et  ni  16,  pg.   106,  8. 

pg.  65,  1:  „Junius  Brutus  consul  Lucium  Tarquinium 
Collatinum,  .  .  .  . ,  coliegam  suum,  bonum  atque  innocentem 
virum,  propter  nomen  et  propinquitatem  Tarquiniorum  coe- 
git  magistratu  se  abdicare  nec  vivere  in  civitate  permisit.* 

pg.  106,  8:  .,Nam  Junius  Brutus  exhonoratum  eiecit 
Urbe  collegam  Lucium  Tarquinium  Collatinum.*' 

Ad  verbum  fere  cum  his  consentit  Periocha  11  pg.  6,  10: 
„Tarquinium  CoUatinum  collegam  suum  propter  adfini- 
tatem  Tarquiniorum  suspectum  coegit  consulatu  se  abdicare 
et  civitate  cedere.*' 

Non  sponte  sed  coactum  Tarquinium  magistratu  se  ab- 
dicasse  dicit  etiam  Eutropius  I  9:  „Tarquinio  Collatino  sta- 
tim  sublata  est  dignitas.'^  et,  si  quidem  lecte  locum  intellego, 
Obsequens  70,  pg.  138,  18:  „constat  neminem,  qui  ma- 
gistratum  collegae  abstulerat,  annum  vixisse  •  abrogaverunt 
autem  hi  Lucius  lunius  Brutus  consul  Tarquinio  Collatino, 
Tib.  Gracchus  M.  Octavio  .  .  .".  Omnes  autem  contra  Li- 
vium  pugnant,  cum  dicant  vi  coactum  Tarquinium  urbem 
reliquisse;  constat  enim  sponte  se  magistratu  abdicasse 
(cf.Liv.II  2, 3— 10).  TarquiniumBrutoLucretio  aliis  orantibus.  *) 

8.  Aug.  m  15,  pg.  104,  13. 


\  t  / 


»)  cf.  Pirogoff.  pg.  53. 

„reges  Romanorum,  excepto  Numa  Pompilio  et  Anco 
Marcio,  qui  morbo  interierunt,  quam  horrendos  exitus 
habuerunt.'* 

Eutropius  quoque  perhibet  I  3  et  I  5  morbo  esse  mor- 
tuos  Pompilium  et  Ancum  Marcium  et  Aurelius  Yictor  de 
Numa  eadem  adfert  cap.  3:  ,.morbo  solutus  in  Janiculo  se- 
pultus  est."  Pirogoffius  pg.  46.  Eutropium  e  catalogo  quo- 
dam  mortes  regum  Romanorum  referente  haec  hausisse  dicit, 
ex  Eutropio  autem  fluxisse,  quae  ab  Augustino  narrantur. 
Cui  sententiae  assentiri  non  possum;  nam  cnm  totius  huius 
capitis  verba  accuratiora  sint  quam  Eutropii,  has  quoque 
res,  quibus  una  cum  Eutropio  contra  Livium  pugnat,  non  ex 
Eutropio  Augustinus  hausisse  mihi  videtur.  Similitudinem 
verborum  inter  Augustinum  et  Eutropium  maximam  inter- 
dum  esse  concedendum  est,  sed  communi  fonti  potius  talia 
tribuerim.  Recedunt  autem  Augustiuus  et  Eutropius  a  Livii 
narratione.    (cf.  I  21,  6;  35,  1). 

Cum  his,  quae  adhuc  tractavi,  locis  rebus  traditis  a  Li- 
vio  discrepent,  aliis  compluribus  propter  verborum  concinni- 
tatem  non  Livium  ipsum  sed  alium  ab  illo  pendentem  fontem 
excerptores  secutos  esse  existimandum  est. 

9.  Aug.  m  17,  pg.  109,  11. 

„ubi  erant  dii,  quando  rursus  populus,  cum  fame  labo- 
raret,  praefectum  annonae  primum  creavit,  atque  illa  fame 
invalescente  Spurius  Maelius,  quia  esurienti  multitudini  fru- 
menta  largitus  est,  regni  adfectati  crimen  incurrit  et  eius- 
dem  praefecti  instantia  per  dictatorem  L.  Quinctium  aetate 
decrepitum  a  Quinto  Servilio  magistro  equitum  cum  maximo 
et  periculosissimo  tumultu  civitatis  occisus  est?"  Cum  ver- 
bis  illis:  „cum  maximo  atque  periculosissimo  tumultu  civi- 
tatis*^  verisimile  fiat  Augustinum  neque  periochis  neque 
Aurelio  Victore  esse  usum,  illa  ,.regni  adfectati"  —  „occisu8 
est*'  eundem  fontem  indicare  mihi  videntur.  Invenimus  enim 
apud  Aur.  Vict.  17,  6  haec  verba:  „Spurium  Maelium  reg- 
num  adfectantem  a  Servilio  Ahala  magistro  equitum  occidi 

iussit  (Cincinnatus)."  PeriocUae  vero  tradunt  pg.  9,  25: 
„cum  fame  populus  laboraret,  Spurius  Maelius,  eques  Roma- 
Bus  frumentum  populo  sua  impensa  largitus  et  ob  id  factum 
conciliata  sibi  plebe  regnum  adfectans  a  0.  Servilio  Ahala 
magistro  equitum  iussu  Quinti  Cincinnati  occisus  est." 

Ad  verbum  fere  consentiunt  periocliae,  Aurelius  Victor 
et  ex  parte  Augustinus  contra  Livium,  qui  easdem  res  plane 
aliis   verbis   enairat  IV    13,1-14,7:    ^Spurius   Maelius    - 
frumento   privata   pecunia   ex  Etraria   coempto   largitiones 
frumenti  facere   instituit  -  ipse   ut   est  bumanus   animus 
insatiabilis  eo,  quo  fortuna  spondet,  ad  altiora  et  non  concessa 
tendere   et   quoniam    consulatus    quoque    eripiendus    mvitis 
patribus   esset  de  regno  agitare.  -  Ahala  eum  obtruncat." 
10.  Aug.  V   18,  pg.   198,  34.    „Curtius  armatus  equo 
concito   in  abraptum   hiatum  terrae   praecipitem   se   dedit, 
deorum  suorum  oraculis  serviens,  quoniam  iusserant,  ut  Uluc 
id    quod  Romani    haberent    optimum   mitteretur,   nec   aliud 
intellegere    potuerunt    quam   viris    armisque   se   excellere." 
Cum  his  comparanda  sunt,   quae   leguntur   apud   auctorem 
periocharum  pg.  13,  2  et  apud  Orosium  m  5,2.     Traduni 
enim  periochae:  „cum  telluris  hiatu  tota  ad  ultimum  terrila 
patria  foret,  tunc  omnia  missa  sunt  in  praealtum  voraginen 
urbisRomanae  in  eam  Curtius  armatus  sedens  equo  praecipitavit 
ita  expletam."     Orosius  1.  1.:  „satisfecit  improbis  faucibus 
praecipitio  sui  M.  Curtius,  vir  eques  armatus."     Quae  non 
aUter  scribere  potuisse  mihi  videntur  Augustinus,  Penochae, 
Orosius:  Cpraecipitem  se  dedit' —  'praecipitavif  -'praecipitio') 
quam    eundem   fontem   sequentes,   qui   sententiam  similiter 
conformatam  excerptoribus  praebebat.    Neque  tamen  Livium 
ipsum  fontem  fuisse  facile  intellegitm-,  cum  nihil  excerptorum 
simile  apud  eum  legamus  VIII  6,5. 

11.   Eadem   dicenda  esse  mihi  videntur  de   Augustini 

loco  pg.  198,  23. 

Aug.  V  18,  pg.  198,23:  „Mucius,  ut  cum  Porsenna  rege 
pax  fieret,  qui  gravissimo  beUo  Romanos  premebat,  quia 
Porsennam   ipsnm    occidere  non  potuit  et  pro  eo   alterum 


'    • 

deceptus  occidit,  in  ardentem  aram  ante  eius  oculos  dexterani 
extendit,  dicens  multos  tales,  qualem  illum  videret,  in  eius 
exitium  coniurasse.'^  Cum  paucis  verbis  haec  commemoret 
Orosius  (II  5,3 :  „nisi  hostem  Mucius  constanti  urendae  manus 
patientia  permovisset'0  jPl"i^a  de  hoc  virtutis  antiquae 
Romanae  exemplo  et  ea  Augustino  simillima  habent  periochae 
pg.  7,  2:  „occiso  scriba,  quem  regem  esse  existimaverat, 
comprehensus  impositam  manum  altaribus,  in  quibus  sacrificatum 
erat,  exuri  passus  est,  dixitque  tales  trecentos  esse  coniuratos 
in  mortem  ipsius  regis."  Eademque  fere  adfert  Aurelius 
Victor  cap.  12:  „Apprehensus  et  ad  regem  pertractus  dextram 

aris  imposnit ait,  trecentos  adversus  eum  similes 

coniurasse."    Quamquara  Augustinum  neque  periochas  neque 

Aurelium  Yictorem  exscribere  facillime  intellegitur,  tamen .  ad 

eorum  fontem  referenda  esse  mihi  videntur  eius  verba.    Cum 

enim  ipse  habeat 

Augustinus:  in  ardentem  aram  dextram  extendit, 

Aurelius  Victor  autem:  aris  dextram  imposuit 

et  Periochae  praebeant:  altaribus  manum  impositam, 

Livius    ipse    scribit    II    12,13:    „dextram    accenso    ad  sac- 

rificium  foculo  inicit."  ,quem  sequi  videtur  Florus  pg.  10,14: 

„ardentibus  focis  inicit  manum." 

12.  Aug.  V  18,  pg.  200,7:  „  .  .  .  audiat  vel  legat, 
Quintium  Cincinnatum,  cum  quattuor  iugera  possideret  et 
ea  suis  manibus  coleret,  ab  aratro  esse  adductum,  ut 
dictator  fieret,  maiore  utique  honore  quam  consul  victisque 
hostibus  ingentem  gloriam  consecutum  in  eadem  paupertate 
mansisse?"  Simillima  tradit  Florus  pg.  11,  24—34,  neque 
tamen  fons  est  Augustini,  cum  quattuor  iugera  Cincinnatum 
possedisse  non  perhibeat;  nec  Eutropium,  ex  quo  Augustini 
naiTationem  fluxisse  dicit  Pirogoffius  pg.  88,  sequitur 
Augustinus,  cum  omittat  ille  rus  redisse  Cincinnatum  ceterum 
ad  verbum  congruens  I  17:  „Lucius  Quinctius  Cincinnatus 
dictator  est  factus,  qui  agruni  quattuor  iugerum  possidens 
manibus  suis  colebat."  Sed  cum  Augustinum  Eutropio  usum 
non  esse  his,  quae  dixi,  efficiatur,  propter  magnam  inter  eos 

similitudinem  concladendum  est,  mea  quidem  opinione,  ex 
eodem  fonte  utrumque  hausisse,  quem  Livium  ipsum  non 
fiiisse  facile  videbit,  qui  conferat,  quae  Livius  ni  26,  8,  9 
de  Quintio  Cincinnato  memoriae  prodidit. 

13.  Aug.  V  1«,  pg.  200,  5:  „cum  audiat  vel  legat,  L. 
Valerium,  qui  in  suo  defunctus  est  consulatu,  usque  adeo 
fuisse  pauperem,  ut  nummis  a  populo  conlatis  eius  sepultura 
curaretur?"  Lucium  hoc  loco  Augustinus  appellat  Valerium, 
quem  m  16  pg.  107,  14  recte  T.  Valerium  nominaverat,  0 
quo  sequi  videtur  epitomam;  ex  qua  haurientes  Lucium 
illum  primi  rei  publicae  anni  consulem  vocatum  esse  auctores 
sunt:  Periocha  II  pg.  6,  21;  Cassiodorus  245;  AureUus 
VictorXV.;  Eutropius  I  9«),  cum  Livius  ipse  praebeat  112: 
■p   Valerius.'* 

'  '  14.  Aug.  III  15,  pg.  104,26:  „httne  (Tarquinium)  iUi 
dii  nefarium  parricidam  soceri  interfectione  regnantem  insuper 
multis  belUs  victorusque  gloriantem  et  de  manubiis  Capitolium 
fabiicantem  non  abscedentes  sed  praesentes  manentesque 
viderunt  et  .  .  .  perpessi  sunt."  Capitolium  aedificavisse 
praeterea  exhibent  periochae  la  et  Ib  pg.  3,  2;  pg.  5  et 
Aurelius  Victor  Vm  4,  neque  dubitandum  est,  quin 
(Eutropius  I  6),  periocharum  auctor,  Aurelius  Victor  eundem 
fontem  secuti  sint,  quem  Augustinus,  id  est  epitomam  illam 
Livii  deperditam;  non  enim  apud  Livium  ipsum  „CapitoImm« 
legitur,  cum  de  eadem  re  aliis  verbis  enarret  I  55,1:  „Jovis 
templum  in  monte  Tarpeio  monumentum  regni  sui  nominisque 
reliquit." 

Diversitate  rerum  traditarum  et  varietate  verborum, 
quibus  una  cum  compluribus  excerptoribus  a  Livio  abhorrere 
Augustinum  vidimus,  non  ipso  rerum  gestarum  illo  scriptore 
fonte  esse  usum  Augustinum  his,  quos  attuli,  locis  satis  demon- 
stratum  esse  arbitror.  Plurimi  autem  loci  eadem  contment, 
quae  apud  Livinm  eiusque  excerptores  enarrata  inveniuntur. 

Diiudicandum  igitur  est  in  singulis,  utrum  Livium  ipsum  se- 
cutus  sit  Augustinus,  an  una  cum  excerptoribus  ex  illa  epi- 
toma  Livii  deperdita  hauserit.  Atque  primum  eos  tractabo 
locos,  quos  cum  Livii  ipsius  textu  comparare  possumus. 

16.  Aug.  I  6,  pg.  10,  17:  „Fabius  Tarentinae  urbis 
eversor,  a  simulacrorum  depraedatione  se  abstinuisse  laudatur. 
nam  cum  scriba  suggessisset,  quid  de  signis  deorum  quae 
multa  capta  fuerant  fieri  iuberet,  continentiam  suam  etiam 
iocando  condivit.  Quaesivit  enim  cuiusmodi  essent,  et  cum 
ei  non  solum  multa  grandia  verum  etiam  renuntiarentur  ar- 
mata:  'relinquamus,  inquit,  Tarentinis  deos  iratos.'" 

Omnes  praeter  Florum  Livii  excerptores  de  Tarento  a 
Fabio  expugnato  consentiunt.  Periochae  pg.  30,  16:  „Fabius 
Maximus  cos.  pater  Tarentinos  per  proditionem  recepit." 
Aurelius  Victor  eodem  fortasse  fonte  usus  43,  6:  „Tarentum 
ab  hostibus  recepit."  Pluribus  verbis  hac  de  re  agitur  apud 
Eutropium,  quem  sequitur  Orosius.  Eutr.  III  16:  „Interea 
in  Italia  consul  Quintus  Fabius  Maximus  Tarentum  recepit, 
in  qua  ingentes  copiae  Hannibalis  erant.  ibi  etiam  ducem 
Hannibalis  Carthalonem  occidit,  XXV  milia  captivorum  ven- 
didit,  praedam  militibus  dispertivit,  pecuniam  hominum  vendi- 
torum  ad  fiscum  retulit."  Orosius  IV  18,  5:  „Fabius  Maxi- 
mus  consul  Tarentum,  quae  a  Eomanis  desciverat,  iterum 
expugnavit  et  cepit  ibique  ingentes  copias  Hannibalis  cum 
ipso  duce  eius  Carthalone  delevit,  XXX  milia  hominum  capti- 
vorum  vendidit,  pretia  in  fiscum  rettulit."  Recte  mihi  Zange- 
meister^)  Orosium  hoc  loco  ex  Eutropio  hausisse  dicere  videtur, 
numerum  enim  livianum  (1.  XX VH  16,  7)  „milia  triginta-, 
quem  etiam  ab  Orosio  traditum  invenimus,  temporum  iniqui- 
tate  in  codicibus  Eutropii  in  XXV  milia  depravatum  esse 
putandum  est.  Nec  tamen  Eutiopium  e  Livio  ipso  hausisse 
inde  cognoscitur,  quod  cum  apud  Livium  traditum  reperiamus 
(XXVn   liJJy):  «Carthalonem,  praefectum  Punici  praesidii, 


»)  cf  etiam  Pirogofanm  pg.  88. 

^  cf.  MommsenTim,  Cassiodor.  pg.  696. 


1)  Vide  Ziingemeisteri  editionen  Orosii  in  Corpore  scriptorum  eccle- 
siasticorum  vol.  V.  pg.  255. 

cum  comtiiemoratione  paterni  hospitii  positis  armis  venientem 
ad  consulem,  miles  obtrnncat",  Eutropii  verba  ita  certe  in- 
telligenda  sunt,  ut  Carthalonem  non  casu,  sed  aut  iussu  Fabii 
aut  ab  ipso  consule  interfectum  esse  existimemus.  Quae 
Eutropii  discrepantia  una  cum  illo  „recepit  Tarentum" 
Eutropii,  periocharum,  Aurelii  Victoris  communem  fontem  mon- 
strare  mihi  videtur.  Cum  autem  a  nullo  Livii  excerptore 
mentio  facta  sit  illius  apud  Augustinum  de  Fabio  narrationis 
et  cum  ea,  quae  apud  Augustinum  legimus  de  facete  illo 
Fabii  dicto,  accuratius  fere  cum  Livii  ipsius  verbis  congruant, 
Quam  ut  ex  alio  auctore  illa  fluxisse  verisimile  sit,  Augus- 
tinum  hoc  loco  e  Livio  ipso  hausisse  arbitrarer,  nisi  paulo 
ante  alium  fontem  sequi  videretur;  legimus  enim 

16.  Aug.  I  6,  pg.  10,  6:  „Egregius  Romani  nominis 
Marcus  Marcellus,  qui  Syracusas  urbem  ornatissimam  cepit, 
refertur  eam  prius  flevisse  ruituram  et  ante  eius  sanguinem 
suas  illi  lacriraas  eft^udisse.  Gessit  et  curara  pudicitiae  etiam 
in  hoste  servandae.  Nam  priusquam  oppidum  victor  iussisset 
invadi,  constituit  edicto,  ne  quis  corpus  liberum  violaret. 
Eversa  est  tamen  civitas  more  bellorum  .  .  .  ";  addendum 
his  etiam  est  Aug.  in  14,  pg.  100,  29:  „unde  Marcellus 
Syracusanam  civitatem  recolens  eius  paulo  ante  culmen  et 
gloriam  sub  manus  suas  subito  concidisse  communem  cogitans 
condicionem  flendo  miseratus  est." 

Apud  Livium  solum  eadem  fere  feruntur,  qui  tamen  non 
eandem  causam  lacrimarum  Marcelli  adfert  (XXV  24,  11). 
Sed  cum  nemo  excerptorum  hac  de  re  verba  fecerit,  in  dubio 
relinquitur,  utrum  fons  etiam  excerptorum  misericordia  Mar- 
cellum  flevlsse  perhibuerit,  an  Augustinus  de  suo  haec  scrip- 
serit.  E  Livio  mutuatus  esse  videtur,  quae  sequuntur  pg. 
10,  10  (cf.  Liv.  XXV  |25,  7);  totius  tamen  loci  verba  tam 
communia  sunt,  ut  certiora  de  fonte  eius  haud  facile  dicantur. 

17.  Aug.  I  19;  pg.  27,  35:  „Lucretiam  certe  matronam 
nobilem  veteremque  Romanam  pudicitiae  magnis  efferunt 
laudibus.  Huius  corpore  cum  violenter  oppresso  Tarquinii 
regis  filius  libidinose  potitus  esset,  illa  scelus  improbissimi 


f 


—     19     — 

iuvenis  marito  Collatino  et  propinquo  Bruto  viris  clarissimis 
et  fortissimis  indicavit  eosque  ad  vindictam  constrinxit.  Deinde 
foedi  in  se  commissi  aegra  atque  impatiens  se  peremit."  Nil 
certi  de  hoc  loco  dici  potest:  Livii  de  hac  re  narrationem 
eandem  fere  excerptores  quoque  praebent,  neque  tamen 
Augustini  et  ceterorum  verba  ita  a  Livio  abhorrent,  ut  om- 
nino  ipsum  auctorem  non  fuisse  concludi  possit.  Rem  tradi- 
taminvenimus  in  periochis  pg.  6,  2:  „  .  .  .  (Lucretia),  quae 
ad  se  vocato  patre  Triceptino  et  vii^o  Collatino  obtestata  ne 
inulta  eius  mors  esset  cultro  se  interfecit."  Simillima  habet 
Aurel.  Victor  IX  4:  „Illa  postero  die  advocatis  patre  et 
coniuge  rem  exposuit  et  se  cultro,  quem  veste  texerat, 
occidit."  Qui  cum  duos  viros  a  Lucretia  ad  vindicandam 
expugnatam  pudicitiam  excitatos  esse  tradant,  apud  Eutro- 
pium  I  8  aeque  atque  apud  Livium  I  58  amici  quoque  com- 
memorantur.  Una  cum  Augustino  Florus  pg.  9,  4  duos  viros 
Lucretiae  ultores  fuisse  dicit,  sed  cum  Triceptinum  et  Colla- 
tinum  adferat  Augustinus,  Florus  Brutum  et  Collatinum  no- 
minat  ea  occasione  usus,  quod  iis  consulibus  Tarquinium 
expulsum  esse  enarrat,  qua  de  causa  nullam  huic  loco  vim 
inesse  mea  quidem  sententia  est. 

18.  a)  Aug.  n  16,  pg.  63,  33:  „Numa  Pompilius,  qui 
Romulo  successit  in  regnum,  quasdam  leges  —  condidisse 
fertur,  qui  eis  multa  etiam  sacra  constituit,  non  tamen  per- 
hibetur  easdem  leges  a  numinibus  accepisse." 

b)  Aug.  III  9,  pg.  93,  17:  „Hi  (dei)  etiam  Numam  Pom- 
pilium  successorem  Romuli  adiuvisse  creduntur,  ut  toto  regni 
sui  tempore  pacem  haberet  et  Jani  portas,  quae  bellis  patere 
adsolent,  clauderet,  et  merito  scilicet,  quia  Romanis  multa 
sacra  constituit.**  Hanc  rem  tractavit  Livius  I  19,  5: 
„simulat  (Pompilius)  sibi  cum  dea  Egeria  congressus  noctumos 
esse,  cuius  monitu,  quae  aptissima  diis  essent,  sacra  insti- 
tuere."  eademque  fere  verba  tradita  invenimus  in  periocha 
Ib  pg.  5  et  apud  Aurelium  Victorem  HI  1.  Eutropius,  qui 
non  dicit  a  diis  Numam  sacra  accepisse,  ex  eodem  tamen 
fonte  hausisse  videtur  atque  periochae.    Exhibet  enim  I  3: 

2* 

«sacra  et  templa  constituit"  cum  periocliae  praebeant  „ritus 
sacrorum  tradidit,  Jano  templum  constituit."  Fortasse  illud 
„constituit*S  quod  Augustinus  quoque  habet,  communem  fontem 
indicat,  quem  aliis  locis  Eutropium,  periocharum  auctorem, 
Augustinum  secutos  esse  constat,  tamen  differentia  inter 
^constituit"  et  „instituit"  Livii  minor  est,  quam  ut  quidquam 
certi  concludi  liceat. 

19.  Aug.  m  14,  pg.  100,  7:  „Tunc  eventum  belli  de 
tergeminis  hinc  atque  inde  fratribus  placuit  experiri:  a  Ro- 
manis  tres  Horatii,  ab  Albanis  autem  tres  Curiatii  process- 
erunt;  a  Curiatiis  tribus  Horatii  duo,  ab  uno  autem  Horatio 
tres  Curiatii  superati  et  extincti  sunt.  —  —  —  accessit 
aliud  huic  tergeminorum  pugnae  ultimae  atrox  atque  horrendum 
malum.  Nam  ut  erant  ambo  populi  prins  amici  (vicini  quippe 
atque  cognati)  uni  Curiatiorum  desponsata  fuerat  Horatiorum 
soror;  haec  postea  quam  sponsi  spolia  in  victore  fratre  con- 
espxit,  ab  eodem  fratre,  quoniam  flevit,  occisa  est." 

Huius    Cuiiatiorum    et    Horatiorum    certaminis    paucis 

verbis  mentionem  faciunt  periochae  pg.  4,  11;  5,  19  et  Oro- 

sius  n   4,  9;   plui^a  de  hac  re   adfert  Florus  pg.  6,  5,  qui 

tamen  propter  verborum  diversitatem  comparari  non  potest. 

Eadem  fere  atque  apud  Augustinum  legimtur  apud  Aurelium 

Victorem  de  vir.  ill.  IV  6—8.    Imprimis  eundem  auctorem 

Augustinus  et  Aurelius  sequi  mihi  videntur  de  morte  puellae, 

minmi   enim   in   modum    congruunt  verba  Aui-elii  Victoris: 

„sororem   obviam    habuit,   quae   viso    paludamento    sponsi 

sui,  qui  unus  a  Curiatiis  erat,  fiere  coepit,  frater  eam 

occidit"  cum  Augustini  loco:  „uni  Curiatiorum  despon- 

sata  fuerat  Horatiorum  soror,  haec  postea  quam  sponsi  spolia 

in  victore  fratre  conspexit,  ab  eodem  fratre,  quoniam  y^etn^, 

occisa  est."  Non  verisimile  est  sponte  utrumque  in  illa  verba 

incidisse,   quae  quodammodo    a   Livii   textu   abhorrent,   qui 

scribit  I  26,  3:  „stricto  gladio  simul  verbis  increpans  trans- 

figit  puellam."    Tamen  hac  parva  discrepantia  non  adducerer, 

ut  Livium  ipsum  ab  Augustino  non  esse  adhibitum  putarem, 

nisi  aliis  locis  satis  probaretur,  Augustinum  epitoma  esse  usum. 

20.  Aug.  II  17,  pg.  64,  15:  „quid  enim  iustius  et  melius, 
filias  alienas  fraude  spectaculi  inductas  non  a  parentibus 
accipi,  sed  vi,  ut  quisque  poterat,  auferri."  Neque  Livius 
ipse  neque  excerptores  cum  his  Augustini  verbis  compa- 
randi  esse  mihi  videntur.  Nam  cum  paucis  tangant  rem 
periocha  I  pg.  5;  Florus  pg.  4,  35;  Aurel.  Vict.  11  2; 
Eutropius  I  2,  Orosius  II  4,  5,  uberioribus  eam  explicat 
verbis  Livius  I  9;  neque  tamen  dici  potest,  utrum  fontem 
adhibueiit,  an  verba  illa  e  memoria,  ut  mihi  quidem  videtur, 
attulerit  Augustinus. 

21.  Aug.  n  17,  pg.  65,8:  „Marcus  Camillus  — ,  qui 
Veientes,  gravissimos  hostes  populi  Romani,  post  decennale 
bellum,  quo  Romanus  exercitus  totiens  male  pugnando  graviter 
afflictus  est,  iam  ipsa  Roma  de  salute  dubitante  atque 
trepidante,  facillirae  superavit,  eorumque  urbem  opulentissimam 
cepit,  invidia  obtrectatorum  virtutis  suae  et  insolentia  tribu- 
norum  plebis  reus  factus  est,  tamque  ingratam  sensit,  quam 

/  liberaverat  civitatem,  ut  de  sua  damnatione  certissimus  in 
exilium  sponte  discederet  et  decem  milibus  aeris  absens 
etiam  damnaretur,  mox  iterum  a  Gallis  vindex  patriae  futurus 
ingratae.*'  Vix  certi  quidquam  de  huius  loci  fonte  dicatur. 
Cum  enim  Florus  pg.  12,  18;  periocha  V  pg.  10,  24;  Orosius 
n  19, 1 . 2  obsidionem  Veiorum  decem  annorum  fuisse  exhibeant, 
Eutropius  I  20:  „diu  obsidens  cepit  antiquissimam  atque 
ditissimam  civitatem''  dicit.  Propius  accedunt  ad  Augustinum, 
quae  leguntur  apud  Aurelium  Victorem  XXm  3  . 4,  qui 
eadem  de  Camilli  exilio  tradit  atque  Augustinus.  Neque 
tamen  ille  huius  auctor  est,  cum  omittat,  decem  milibus 
aeris  Camillum  absentem  esse  damnatum.  Intellegitur 
Aurelium  Victorem  XXIII  2  sqq;  periocham  V  pg.  11,6—11; 
Orosium  11  19,  1.2  eodem  auctore  esse  usos,  —  neque  eum 

/  Livium  ipsum  fuisse  Orosii  et  periocharum  fontem  Zange- 
meisterum  satis  edocuisse  arbitror  — ,  sed  quamquam 
Augustini  loci  initium  cohaeret  cum  Aurelio  Victore,  tamen 
Augustinum  e  Livio  ipso  hausisse  crederem  —  non  solum 
enim  iUa,  quae  supra  iam  attuli  verba  apud  utrumque  leguntur: 

„auiiidecim   (decem)^)  milibus    (gravis)    aeris    absens 
damnatur   CamiUus",    sed    etiam   illa    Livii    verba:    ,,urbis 
opulentissimae^'  solus  servavit  Augustinus  -,  nisi  huius  ipsius 
capitis   locus,   qui  antecedit,   contradiceret;   non    enim   mihi 
verisimile  est  Augustinura  nunc  epitoma  octo  autem  versibus 
infra  Livio  ipso  fonte  esse  usum.    Yidimus  autem  ex  epitoma 
fluxisse  iUa  verba,  quae  supra  tractavi  sub  l— U: 
Aug.:  n  24,  pg.  77,   19;  II  17,  pg.  65,   l; 
m  7,  pg.  92,  26; 
m  13,  pg.  99,  22; 

m  15,  pg.   104,   13;   104,  25;  105,  26; 
m  16,  pg.  106,  8;  107,   11; 
III  17,  pg.  109,   11; 
m  19,  pg.   114,  b; 

V  18,  pg.  198,  23;   198,  34;  200,  5;  200,  7; 
Neque  aliunde   esse   haustos  eorundem    capitum    locos, 
qui  livianam   materiam  praebent,  peisuadere  mihi  possum, 
etiamsi    a    contextu    orationis  solutos    et    separatim    con- 
templatos  facile  quis  e  Livio  ipso  eos  esse  sumptos  existimet. 
Sed  iam  redeo  ad  enumerandos  illos  locos: 
b)  Aug.  III  17,  pg.  109,  23:   „ubi  erant  (dei),  quando 
per  decem  continuos  annos  male  pugnando  crebras  et  magnas 
clades   apud  Yeios  exercitus  Komanus   acceperat,  nisi  per 
Furium  Camillum  tandem  subveniretur,  quem  postea  civitas 
ingrata    damnavit?    -    ubi    erant,    quaudo    Galli   Romam 
ceperunt,    spoliaverunt,    incenderunt,  caedibus  impleverunt? 
ubi  erant,  cum  illa  insignis  pestilentia  tam  ingentem  stragem 
dedit,  qua  et  ille  Furius   Camillus   extinctus  est,  qui  rem 
publicam  ingratam  et  a  Yeientibus  ante  defendit  et  a  Gallis 
postea  vindicavit?  in  hac  pestilentia  scaenicos  ludos  aliam 
novam  pestem  non  corporibus  sed,  quod  est  multo  perniciosius, 
moribus  intulerunt." 


/* 

Nil  addendum  est  de  eis,  quae  huic  Augustini  loco  cuA 
prioie    communia    sunt.     Mortem    autem    Camilli    traditam 
invenimus   ab  Eutropio  H  4,  causam  illius  mortis  addunt 
periochae    pg.    12,    18    adiunctis   etiam    iUis,    quae    apud 
Augustinum    de    nova    ludorum    scaenicororum    institutione 
leguntur  (periocha  VII.  pg.  12,   18-20):  „pestilentia  civitas 
laboravit,  eamque  insignem  fecit  mors  Furii  CamiUi;  cuius 
remedium  et  finis,  cum  per  novas  religiones  quaereretur,  ludi 
scaenici  tunc  primum  facti  sunt",  quae  nisi  ex  epitoma  fluxisse 
Zangemeistei-  comprobavisset  e  Livio  ipso  hausta  esse  puta- 
remus,    cum  ad  verbum   congruant   cum    Livio   Vn    1,    8: 
maxumeque  eam  pestilentiam  insignem  mors  quam  matura 
tam  acerba  M.  Furii  fecit."    De  ludis   scaenicis  vide,   quae 
paulo  infra  Livius ')   scribit  VH  2,  3:   „cum  vis  morbi  nec 
humanis  consiUis  nec  ope  divina  levaretur,  victis  superstitione 
animis  ludi  quoque  scaenici,   nova  res  beUicoso  populo   - 
nam  circi  modo   spectaculum  fuerat  -  inter  aUa  caelestis 
irae  placamina  instituti   sunt."      Similia  epitomam    secutus 
Orosius    adfert   in  4,   1.   3.   5,    qui   cum   scribat   „ita  pro 
depeUenda  temporaU  peste  corporum  arcessitus  est  pei-petuus 
morbus    aniraorum'^    praeter  fontem   primarium   Augustmum 
quoque  adhibuisse  videtur. 

c)  Tertium  de  F.  CamiUo  verba  facit  Augustinus 
y  16  pg.  198  12—16  nihil  tamen  novi  addens:  „Si  F. 
Camiilus  etiam  ingratam  patriam,  a  cuius  cervicibus  acerri- 
morum  hostium  Veientium  iugum  depulerat,  damnatusque  ab 
aemuUs  fuerat,  a  Gallis  iterum  Uberavit,  quia  non  habebat 
potiorem,  ubi  vivere  posset  gloriosius." 

22.  Aug.  m  13,  pg.  99,  18:  „Romulus  de  suorum  iam 
virtute  desperans  Jovem  oravit,  ut  starent,  atque  iUe  hac 
occasione  nomen  Statoris  invenit."  Non  satis  propria  haee 
verba  sunt,  ut  affirmari  possit  unde  hausta  smt.  Rem  ipsam 
sinuUter    tractatam    invenimus    apud   Florum   pg.    5,    7    et 


•)  Nomenim  livianum  (cf.  Liv.  V  38, 9):  „quindecim  milibns  gravis  aeris 
absens  damnatnr"  ant  Angustinn»  ant  librarins  mutavit  in  ,decem',  qna 
de  re  hic  nnmem»  contra  Livinm  auctorem  pugnare  mihi  non  videtur. 


')  qui  Varrone  nsns  esse  videtur.  cf.  pg.  29. 

apud  Aurelium  Victorem  n  8 ;  sed  ne  de  horum  quidem  fonte 
certi  quidquam  constat. 

23.  Aug.  m  15,  pg.  104,  15:  „Tullus,  ut  dixi,  Hostilius, 
victor  et  eversor  Albae,  cum  tota  domo  sua  fulmine  concre- 
matus  est."  Eadem  legimus  apud  Eutropium  I  4:  „fulmine 
ictus  cum  domo  sua  arsit",  Aurelium  Victorem  IV  4: 
„fulmine  ictus  cum  regia  conflagravit",  Periocham  Ib,  „fulmine 
absumptus  est,  sed  etiam  Livius  simillima  tradit  I  31,  8: 
„fulmine  ictum  cum  domo  conflagrasse^'. 

24.  Aug.  m  16,  pg.  106,  10:  „deinde  mox  in  bello 
cecidit  (Brutus)  mutuis  cum  hoste  vulneribus".  Cum  sine 
dubio  ex  eodem  fonte  hauriant  periocha  U.  et  Orosius  IV  5,  2 
(per. :  cum  Arrunte  commortuus  est  —  Oros.:  commortuo)^) 
Augustini  verba  invenimus  apud  Florum  pg.  10,  25  et  apud 
Aurel.  Vict.  X  6,  qui  quem  sint  secuti  auctorem  incertum 
est.  Hoc  unum  dici  tamen  potest,  Augustinum  non  a  Livio 
ipso  pendere,  cum  hic  scribat  11  6,  9 :  „contrario  ictu  uterque 
transfixus  ex  equis  lapsi  sunt".  Eutropius  haec  habet  I  10: 
„Brutus  et  Aruns  in  vicem  se  occidemnt"  et  ita  novam 
verborum  conformationem  iis,  quae  exstant,  adiungit.  Cum 
autem  paulo  supra  Augustinum  una  cum  Eutropio,  periochis, 
Obsequente  ex  epitoma  hausisse  videamus,^)  eum  hic  quoque 
eidem  fonti  sua  debere  opinor,  et  pleonasmum  fortasse  in 
epitoma  exstitisse  puto:  „mutuis  vulneribus  —  comraoriuntur", 
cuius  alteram  partem  Augustinus,  Florus,  Aurelius  Victor, 
alteram  periocharum  auctor  et  Orosius  receperunt. 

26a)  Aug.  m  17,  pg.  109,  3:  „ubi  erant  (dei)  quando 
Valerius  consul  ab  exulibus  et  servis  incensum  Capitolium 
cum  defensaret  occisus  est,  faciliusque  ipse  prodesse  potuit 
aedi  Jovis,  quam  illi  turba  tot  numinum  cum  suo  maximo 
atque  optimo  rege  cuius  templum  liberaverat,  subvenire?" 
eadem  fere  leguntur  apud  Livium  III  15,5;  18,  10  sed  etiam 
periochae  huius  rei  mentionem  faciunt  pg.  8,  14:  „Capitolium 


^)  cf.  Zangemeister,  Festschrift  pg.  96. 
•)  Aug.  III  16,  pg.  106,  8. 

ab  exulibus  et  sems  occupatum  caesis  his  receptum  est", 
neque  est,  cur  non  Augustinum  fonte  periocharum  esse  usum 
arbitremur. 

b)  Aug.  ni  7,  pg.  109,  8:  „ubi  erant  (dei)  quando 
densissimis  fatigata  civitas  seditionum  malis,  cum  legatos 
Athenas  missos  ad  leges  mutuandas  paululum  quieta  opperiretur, 
gi-avi  fame  pestilentiaque  vastata  est."  Legatos  Athenas  esse 
missos  Livius  enarrat  m  31,  8,  de  fame  et  pestilentia 
scribit  m  32,  1  2;  epitomam  autem  deperditam  his  de  rebus 
verba  fecisse  cognosci  possumus  ex  periocha  m.  pg.  8,  23 
et  Orosio  II  13  1. 

c)  Aug.  m  17  pg.  109.  11.  cf.  pg,  13. 

d)  Aug.  m  17  pg.  109,  18:  „ubi  erant,  quando  pestilentia 
maxima  exorta  diis  inutilibus  inane  remedium  populus  diu 
multumque  fatigatus  nova  lectisternia,  quod  nunquam  antea 
fecerat  exhibenda  arbitratus  est?  lecti  autem  stemebantur 
in  honorem  deorum  unde  hoc  sacrum  vel  potius  sacrilegium 

/        nomeu  accepit." 

Cum  nihil  de  illo  lectisternio  praebeant  excerptores 
ceteri,  Augustini  locus  comparari  potest  cum  sola  Livii 
enarratione  V.  13,  6. 

e)  De  verbis  Augustini  m  17  pg.  109,  23—34  cf.  quae 

diximus  supra  pg.  22. 

fj  Aug.  III  17  pg.  109,  34—37.  haec  Augustini  verba 
neque  cum  Livio  ipso  neque  cum  excerptoribus  comparari 
possunt;  dicetur  de  eis  infra  pg.  42. 

g)  Aug.  III  17,  pg.  109,  37.  ,,ubi  erant  (dei)  quando 
in  Caudinas  furculas  a  Samnitibus  obsessi  ambo  cum  exer- 
citu  consules  foedus  cum  eis  foedum  facere  coacti  sunt  ita 
ut  equitibus  Romanis  sescentis  obsidibus  datis  ceteri  amissis 
armis  aliisque  spoliati  privatique  tegminibus  sub  iugum 
/        hostium  cum  vestimentis  singulis  mitterentur?'^ 

Atque  primum  quidem  constat  Augustinum  non  a  peri- 
ocha  IX.  pendere,  euius  tamen  verba  pg.  15,  10  Augustini 
simillima:  „foedere  cum  Samnitibus  facto  et  sexcentis  equi- 
tibus  Eomanis  obsidibus  datis  ita  exercitum  abduxerunt,  ut 

omnes  sub  mgum  mitterentiir",  communi  fortasse  fonti  de- 
bentur;  neque  tamen  certi  quidquam  de  hac  re  dici  potest, 
cum  Orosius  in  15,  2—6  Augustinum  ipsum  sine  dubio  fon- 
tem  adhibeat,  (cf.  Oros.  TII  15,  7:  ^foedissimi  foederis  -' 
Liv.  IX  8,  11:  ^foeda  pax),  Eutropius  autem  II  9;  Aurelius 
YictorXXX  3,  4;  Florus  pg.  16,  20  plane  aliis  verbis  rem 

explicent. 

h)  Aug.  in  17,  pg.  110,  4  nullum  habet  similem  apud 

excerptores  locum.    cf.  infra  pg.  42. 

i)  Aug.  III  17,  pg.  110,  6  ,,(ubi  erant  dii)  quando  itera 
aUa  intolerabili  pestUentia  Aesculapium   ab  Epidauro  quasi 
medicum  deum  Koma  advocare  adque  adbibere  coraplusa  est." 
Cum   rem   eandam    significent  periochae   pg.   17,   13:    „cum 
pestilentia  civitas  laboraret,  missi  legati,   ut  Aesculapi  sig- 
num  Romara  ab  Epidauro  transferrent  -^*,  Aurelius  Victor 
ducem  etiam  legationis  nominat  XXII  1 :  „Romani  ob  pesti- 
lentiam  responso  monente  ad  Aesculapium  Epidauro  arcessen- 
dum   decem  legatos  principe   Q.  Ogulnio  miserunt.^'     Quae 
cum  prope  accedant  ad  Augustinum,   simillima  tradit  Oro- 
sius  III  22,  5:   „tanta  ac  tam  intolerabilis  pestilentia  tunc 
corripuit  civitatem,  ut  propter  eam  quacumque  ratione   se- 
dandam  libros  Sibyllinos  consulendos  putarint  hon^endumque 
illum  Epidaurum  colubrem   cum   ipso  Aesculapi   lapide  ad- 
vexerint."     Quae  non   ex  Augustino,   mea  quidem  opinione, 
sumpsit  Orosius,  cura  accuratius  rera  enarret  quara  Augusti- 
nus,  neque  taraen  verba  illa  ,.intoleiabiUs  pestilentia^'  e  Li- 
vio  X  47,  6  .  7  fluxerunt,  qui  cum  non  plura  praebeat  quam 
Augustinus  ne  AureUi  Victoris  quidem  fons  fuisse  potest. 
Sed  ut  Periochae  XI.  initio  efficitur,  verisimile   est  Liviura 
in  undecirao  quoque  libro  huius  rei  mentionem  fecisse,  quare 
ex   hoc    Augustini    loco    solo    nihil    contra   Livium   ipsum 
Augustini  auctorem  concludi  potest. 

De   reliquis  huius  Augustini  capitis  locis,  cum  Livium 
iam  non  coraparare  possimus,  infra  agendum  erit. 

26.  Aug.  m  19,  pg.  114,  17-28:   „Servis,  imrao  ne 
faciamus  iniuiiara,  iam  libertis  pro  Romana  re  publica  pug- 

naturis  arma  defuerunt.  Detracta  sunt  templis  —  tunc  etiam 
stipendiis  sufficiendis  cum  defecisset  aerarium,  in  usus  publir 
cos  opes  venere  privatae,  adeo  unoquoque  id  quod  habuit 
conferente,  ut  praeter  singulos  anulos  [aureos]  singulasque 
bullas,  miserabilia  dignitatis  insignia,  nihil  sibi  auri  senatus 
ipse,  quanto  raagis  ceteri  ordines  tribusque  relinquerent.'' 
Rem  legimus  sirailibus  verbis  descriptam  apud  Liviura  XXII 
57,  10.  Augustini  autera  ipsius  verba:  „detracta  sunt  tem- 
plis  (arma)''  Florus  quoque  tradit  pg.  30,  23. 

Neque  tamen  fons  Augustini  fuisse  videtur,  cum  eadem 
verba  reperiantur  etiara  apud  Orosiura  IV  16,  8,  qui  plura 
quam  Augustinus  et  Florus  praebens  neutrura  auctorem  se- 
quitur.  Docuit  autem,  ut  opinor,  Zangemeister  quo  ex 
fonte  hauserit  Orosius,  quo  modo  verisimile  fit  hic  quoque 
ut  aliis  locis  Augustinum  coramuni  illo  fonte  esse  usum, 
quem  plura  etiam  liac  de  re  atque  accuratiora  tradidisse 
periochae  probant  pg.  26, 13:  „propter  paucitatem  militum  VIII 
^        servorum  arraata  sunt.'*     (cf.  Liv.  XXII  57,  11). 

b)  Aug.  in  19,   pg.  113,  35:    „Hannibale    quippe   ab 

Hispania   surgente  et  Pyrenaeis  montibus   superatis  Gallia 

transcursa  Alpibusque  disruptis,  tam  longo  circuitu  auctis 

viribus  cuncta  vastando  aut  subigendo  torrentis  modo  Italiae 

faucibus  irruente  quam  cruenta  proelia  gesta  sunt,  quotiens 

Romani  superati!*'     SiraiUa  apud  plerosque  excerptores  le- 

guntur:  Eutrop.  m  8;  Aurel.  Victor  42,  4;  Orosius  IV  14,  3. 

Proxime  autem  accedit  Augustinus  ad  verba  Periocharura 

pg.  24,  12:     „Hannibal  superato  Pyrenaeo  ad  Alpes  venit.'' 

Livius  ipse  scribit  XXI  24,   1 :  „Pyrenaeura  transgreditur." 

27:  Aug.  V  18,  pg.  198,   3.     ,,alius   etiara  Roraanus 

princeps,   cognoraine  Torquatus  fiUura  non  quia  contra  pa- 

triara   sed   etiam  pro  patria,   tamen  quia  contra  iraperium 

/  suura,  id   est   contra  quod  iraperaverat  pater  iraperator,   ab 

'  hoste    provocatus    iuvenali  ardore  pugnaret,    licet  vicisset, 

occidit;'^  —  Uberioribus  diversis  tamen   ab   his  verbis  rem 

explicat  Livius  VHI   7,    ad   comparationem    aptiores   sunt 

Aurel.  Victor:   cap.  28:    „consul  bello  Latino  filium  suum; 

quod  contra  imperium  pugnasset,  securi  percussit.''  et,  quae 
ex  eodem  fonte  sine  dubio  fluxerunt,  periochae  pg.  14,  11: 
„Titus  Manlius  filium,  quod  contra  edictum  eius  adversus 
Latinos  pugnaverat,  quamvis  prospere  pugnasset,  securi  per- 
cussit.'*  Neque  ex  alio  auctore  quam  Periochae  et  Aurelius 
Yictor  Chronicon  paschale  hausisse  mihi  videtur,  quamquara 
non  Manlium  Tarquatum  sed  Furium  Camillum  per  errorem 
consulem  illum  fuisse  exhibet,  cum  adnotet  ad  annum  429: 

{KafiiXXog)  vjtaroq  rdr  i'6iov  viov  ijteXixiatv  Ttaga  yvcofiijv  avroi 
cvfi^aXovra  jtoXeftov  xal  vixnaavra.''  Cum  igitur  Augustini, 
Periocharum,  Aurelii  Victoris,  Chronici  paschalis  textum 
contra  Livii  verba  congruere  videamus  epitomae  illis  in  ex- 
cerptorum  narrationibus  verba  exstare  dubium  esse  iam  non 
potest,  etiamsi  Orosius  aliunde  hauriens  m  9,  2  aut  ipse 
textum  contormans  contra  illos  quodammodo  pugnet. 

28.  Aug.  V  18,  pg.  199,  7:  „Se  occidendos  certis  ver- 
bis  quodam  modo  consecrantes  Decii  devoverunt,  ut  illis  ca- 
dentibus  et  iram  deorum  sanguine  suo  placantibus  Romanus 
liberaretur  exercitus.'^  Loci  huius  similes  exstant  apud  Au- 
rel.  Vict.  XXVI  5;  XXVH,  4;  Oros.  III  9,  1;  m  21,  4; 
Per.  pg.  14,  14;  16,  25;  Livium  Vin  9,  4;  X  28,  sqq. 
sed  nihil  certi  dicere  possumus,  nisi  hoc  loco  Augustinum 
eodem  fonte  esse  usura  quo  toto  hoc  capite  putaraus.  (cf. 
pg.  26  ;  56). 

Excerpta  Augustini,  quae  adhuc  tractavi,  comparare  po- 
teramus  cum  Livii  ipsius  textu.  Cuius  operis  cum  minor 
pars  servata  sit,  haud  pauci  inveniuntur  apud  Augustinum 
loci,  quos  materiam  livianam  continere  eis  solum,  quae  apud 
Livii  excerptoribus  leguntur,  probatur.  Ad  singulos  locos 
tractandos  transeamus : 

29.  Aug.  I  31,  pg.  43,  2:  „Nasica  —  a  senatu  illius 
temporis  (quod  saepe  dicendum  est)  electus  sine  ulla  sen- 
tentiarum  discrepantia  vir  optimus,  caveam  theatri  senatum 
construere  molientem  ab  hac  dispositione  et  cupiditate  com- 
pescuit  persuasitque  oratione  gravissima,  ne  Graecam  luxu- 

riam   virilibus   patriae   moribus   paterentur   obrepere  et  ad 
virtutem  labefactandam  enervandamque  Romanam  peregrinae 
consentire  nequitiae,  tantumque  auctoritate  valuit,  ut  verbis 
eius  comraota  senatoria  providentia  etiam  subsellia,  quibus 
ad  horara  congestis  in  ludorura  spectaculo  iam  uti  coeperat, 
deinceps  prohiberet  adponi."    Rera  non  ita  quidera  accurate 
enarratara  inveniraus  apud  periochas  pg.  51,  23;  prope  etiam 
accedit  ad  Augustinum  Orosius  IV   21,    4,    qui   tamen  eo 
auctore  non  usus  est,  cum  dicat:   „Nasica  adeo  movit  sena- 
tum  ut  non  solum  vendi  omnia  theatro  coraparata  iussent" 
etsi  ad  verbum  cum  illo  congruens  pergit:   „sed  etiam  sub- 
sellia  ludis  poni  prohiberet."    Quae  verborum  inter  Augusti- 
num  et  Orosium  similitudo  mea  quidem  opinione  aliter  non 
intellegitur,  quam  ut  utrumque  ex  eodera  fonte  hausisse  pu- 
temus,  scilicet  ex  epitoma  Liviana,  cum  Orosium  non  e  Livio 
ipso   sua   sumpsisse   constet.     Cum   autem   periocharum   et 
Orosii  auctor  rem  ab  Augustino   quoque  allatam  tradident, 
^        veri  simile  fit  materiam  ipsam  esse  livianam.     ReUquorum 
de  ludis  circensibus  locomm,  qui  apud  Augustinum  inveniuntur 
(n  8:  „iUosludosipsosdeos,utsibisolemniter  ederentm' et  honon 
suo  consecrarentur  acerbe  imperando  et  quodammodo  extor- 
quendo  fecisse;   quod  in  prirao  libro  brevi  coraraeraoratione 
perstrinxi.    nara  ingiwescente  pestilentia  ludi  scenici  aucton- 
tate  pontificum  Roraae  primitus  instituti  sunt.*'    et  III  17: 
,in  hac  pestilentia  scenicos  ludos  aliara  novara  pestera  — 
intulenint.^'    -)     VaiTO    mihi    potius    fons    fuisse    videtur. 
(cf.  autem  etiara  Liv.  Vn  2,  3,  apud  nos  supra  pg.  23). 

40.  Aug.  m  17,  pg.  110,  11-15:  (ubi  erant  dei)  cum 
conspirantibus  uno  tempore  hostibus  Lucanis,  Brutiis,  Sam- 
nitibus,  Etruscis  et  Senonibus  GaUis  primo  ab  eis  legati 
perempti  sunt  deinde  cum  praetore  oppressus  exercitus  sep- 
/  tera  tribunis  cum  iUo  pereuntibus  et  militum  tredecim  miUbus?" 
Optime  ad  haec  Augustini  verba  quadi^ant  iUa ,  quae  apud 
Orosium  m  22,  12-14  leguntur:  „DolabeUa  et  Doraitio 
coss.  Lucani,  Bnittii,  Saranites  quoque  cum  Etniscis  et  Se- 
nonibus  GaUis  facta  societate,  cum  redivivum  contra  Romanos 

bellutn  molirentur,  Komani  ad  exorandos  Gallos  misere  le- 
gatos;  quos  cam   GalU  interfecissent,  Caecilius  praetor  ob 
nlciscendam   legatorum    necem   et   comprimendum   tumultum 
hostium  cum  exercitu  missus,  ab  Etruscis  GaUisque  oppressus 
interiit;  septem  praeterea  milia  militum  in  ea  pugna  occisi, 
multi  nobiles  tnicidati,  tredecim  niilia  inilitum  Romanorum 
illo  beUo  prostrata  simt"     Ad   easdem   res   pertinent  loci 
Augustini    et    Orosii,    neque    tamen    Augustinum    auctorem 
sequitur  Orosins;  cum  enim  tradat  foedus  inter  singulos  po- 
pulos  esse  ictum,  cum  a  GaUis  legatos  esse  interfectos  dicat 
et  praetoris  nomen  adferat,  quae  non  leguntur  apud  Augusti- 
num,  etiam  Uia,  quae  flnem  versus  ad  veibum  cum  Augustmo 
congruunt,  huic  non  debere  mihi  videtur  Orosius,  sed  e  com- 
muni  fonte  hausisse,  quem  in  periocha  XII.  quoque  adhibi- 
tum  esse  videmus:   hic   enim   etiam   res   (exceptis   numens 
Orosianis)  ut  apud  Orosium  traditas  esse  videmus  et  vestigia 
invenimus,  quibus  apparet  nomina  populorum,  quibuscum  Ro- 
manis  beUum  gerendum  erat  in  fonte  periocharum  demceps 
enumerata  fuisse:   „cum  legati  Romanorum  a  Gallis  Senoni- 
bus  interfecti  essent  —  L.  CaeciUus  praetor  ab  eis  cum  le- 
gionibus  caesus  est  .  .  .    Samnites  defecerunt;  adversus  eos 
et  Lucanos  et  Brittios  et  Etruscos  aliquod  proelus  a  cora- 
pluribus  ducibus  bene  pugnatum  est."    Quae  cum  tam  paucis 
verbis  quam  ab  Augustino,    Orosio,    periocharum  scriptore 
fectum  est,   certe  non  Livius  ipse  commemorasset,   ex  his 
iam  verisimile  fit  Augustinum  Ula  ab  Orosio  et  Periochis 
excerpta  epitoraa  esse  usum. 

b)  Aug.  in  17,  pg.  110,  16.  „(ubi  erant  dei),  quando 
post  longas  et  graves  Roraae  seditiones,  quibus  ad  ultimum 
plebs  in  Janiculum  hostiU  diremptione  secesserat,  huins  maU 
tam  diu  calamitas  erat,  ut  eius  rei  causa,  quod  in  extremis 
pericuUs  fieri  solebat,  dictator  crearetur  Hortensius,  qui  plebe 
revocata  in  eodem  magistratu  expiravit?"  Nil  ceteri  ex- 
cerptores  hae  de  re  tradunt  praeter  periochas  solas,  quae  ad 
verbum  fere  cum  Augustino  coeunt  pg.  17,  26:  „plebs  prop- 
ter  aes  aUenum  post  graves  et  longas  seditiones  ad  ultimum 

secessit  in  laniculum,  unde  a  Hortensio   dictatore  deducta 
est;  isque  in  ipso  magistratu  decessit." 

Vix  tam  pressus  Livius  fuisset,  quare  Augustmum  hoc 
quoque  loco  epitomae  sua  debere  arbitror. 

31.  Aug.  III  20,   pg.  115,  1-19.     „Sed  in  omnibus 
beUiPunicisecundimaUs  nihilmiserabiUusacmiserabiU  quereUa 
dignius  quam  exitium  Saguntinorum  fuit.     Haec  quippe  Hi- 
spaniae  civitas  amicissima  popuU  Romani,  dum  eidem  populo 
fidem  servat,  eversa  est.    Hinc  enim  Hannibal  fracto  foedere 
Romanorum  causas  quaesivit,  quibus  eos  inrita.et  ad  beUum. 
Saguntum  ergo  ferociter  obsidebat;  quod  ubi  Romae  auditum 
est,   missi  sunt  legati  ad  Hannibalem,  ut  ab  eius  obs.dione 
discederet.    Contempti  Carthaginem  pergunt  querimomamque 
deponunt  foederis  nipti  infectoque  negotio  Romam  redeunt. 
Dum  hae  morae  agimtur,  misera  iUa  civitas  opulentissima, 
suae  rei  pubUcae  Romanaeque  carissima ,  octavo  vel  nono  a 
Poenis  mense  deleta  est.  -.     Piimo  fame  contabuit;  nam 
etiam  suorum  cadaveribus  a  nonnuUis  pasta  perhibetur.  Demde 
omnium  fessa  rerum,   ne  saltem  captiva  in  roanus  Hanm- 
baUs  perveniret,  ingentem  rogum  pubUce  struxit,  in  quem^ 
ardentem  ferro  etiam  trucidatos  omnes  se  suosque  misenint.' 
Cum  Sagunti  eversionem  paucis  verbis  enarret  auctor 
periocharum  pg.  24,  9-12,  plura  de  his  facit  Florus  pg.  28, 
14-26    qui  tamen  non  auctor  est  Augustini,  cum  breviter 
attingat  Romanorum    ad   Hannibalem   et   Carthaginem    le- 
gationem,  de  qua  plura  perhibet  Augustinus.     Sed  ex  Eu- 
tropio  III  7  intenegitur  ipsius   auctorem  ubenorem   fuisse; 
commune  autem  iUud:    .,civitas   amicissimi  popuU  Romam'' 
Augustini,  „civitatem  Romanis  amicam"  Eutropu  (HI,  7). 
„amicam  popuU  Romani"  Orosu  (IV  14,  l)  ex  eodem  fonte 
fluxisse  iure  existimare  mihi  videor. 

32.  Aug.  ni  22,  pg.  118,  21.  ,.Mithridates, rex  Asiae, 
ubique  in  Asia  peregrinantes  cives  Romanos  atque  innu- 
merabiU  copia  suis  negotus  intentos  uno  die  occidi  mssit; 

et  factum  est." 

Cum  omnino  aUter  de  hac  re  agat  Florus  pg.   o3 ,  dl, 

parvam    praebent     similitudinem    periochae    pg.    77,     15: 
„inssuque    eius    quidquid    Romanorum    in    Asia    fuit    uno 
die  trucidatum  est."    et  Eutropius  V,  5:  „per  omnem  Asiam 
litteras  misit,  ut  ubicumque  inventi  essent  cives  Romani  uno 
die   occiderentur.'*     Melius   autem    quadrant   ad   Augustini 
verba  ea,  quae  leguntur  apud  Aurelium  Victorem  LXXVI  3:_ 
„Litteras   per  totam  Asiam  misit,  ut  quicumque  Romanus 
esset,  certa  die  interficeretur;  et  factum  est",  neque  minus 
apta  sunt  ad  comparationem,   quae  tradit  Orosius  VI  2,  2 : 
„crudeli  praecepit  edicto,  ut  per  totam  Asiam  quicumque 
inventi  essent  cives  Romani  sub  una  die  omnes  necarentur; 
et  factum  est."    Cohaerere  inter  se  excerptorum  narrationes 
facile  intellegitur,  cum  ex  illis  Augustini,  Aurelii  Victoris, 
Orosii   communibus  verbis   „et  factum  est"  ,tum  ex  Auielii 
Victoris  Eutropii-Orosii  sententiis:  „ut  quicumque  (ubicumqne) 
inventi  essent  cives  Romani^-  et  Aurelii  Victoris  et  Eutropii: 
,.litteras  per  omnem  (totam)  Asiam  misit.*'     Neque  tamen 
Zangemeistero  assentior,  qui  (pg.  356)  Eutropium  Orosii  hoc 
loco  auctorem  fuisse  statuit,  cum  enim  illud  Orosii  „et  fac- 
tnm  est*S  quod  omisit  Eutropius,  etiam  apud  Aurelium  Vic- 
torem  et  Augustinum  legamus,   non   ab   ipso  Orosio  haec 
verba  addita  sed  e  communi  fonte  hausta  esse  puto. 

38.  Aug.  m  23,  pg.  119,  19:  „Namque  antequam  se 
adversus  Romam  sociale  Latium  commoveret,  cuncta  ani- 
malia  humanis  usibus  subdita,  canes,  equi,  asini,  boves  et 
quaeque  alia  pecora  sub  hominum  dominio  fuerunt,  subito 
efferata  et  domesticae  lenitatis  oblita  relictis  tectis  libera 
vagabantur  et  omnem  non  solum  aliorum,  verum  etiam  do- 
minorum  aversabantur  accessum,  non  sine  exitio  vel  periculo 
audentis  si  quis  de  proximo  urgeret.*'  Comparanda  cum  hoc 
Augustini  loco  exstant  illa,  quae  Obsequens  pg.  130,  4  et 
Orosius  V  18,  19  tradunt.  Et  cum  brevior  sit  Obsequens, 
quam  ut  certa  ex  eius  verbis  pro  Augustini  fonte  concludi 
liceret,  accuratius  cum  Augustino  congruit  Orosius;  neque 
tamen  huius  singularis  narratio  ex  illius  prodigii  descriptione 
prodisse  potest,  potius  et  sententiarum  ordine  et  singulorum 

verborum  concentu  effici  mihi  videtur  utrumque  communi 
fonte  esse  usum,  qui  utrum  Livius  ipse  an  epitoma  fuerit  hoc 
quidem  e  loco  solo  diiudicari  non  poterit. 

34.  Aug.  III  24,  pg.   120,   8:    „post  Gracchi  alterius 
interfectioneni  Lucius  Opimius  consul,  qui  adversus  eum  intra 
Urbem  arma  commoverat   eoque  cum  sociis  oppresso  et  ex- 
tincto  ingentem  civium  stragem  fecerat,   cum  quaestionem 
haberet  iam  iudiciaria  inquisitione  ceteros  persequens,  tria 
milia  huminum  cecidisse  perhibetur."    Quibuscum  ad  verbum 
fere  consentiens  Orosius  tradit  V  12,  10:   „Opimius  consul, 
sicut  in  bello  fortis  fuit,  ita  in  quaestione  crudelis,   cum 
aniplius  tria  milia  hominum  suppliciis  necavit,   ex   quibus 
plurimi  ne  dicta  quidem  causa  innocentes  interfecti  sunt." 
Quae  Orosii  memoria,   cum  eam  non  ex  Augustino  petitam 
esse  verbis  illis  doceatur  „ex  quibus  —  interfecti  sunt.", 
communi    fortasse    fonti    debetur,    a    quo    nimis    recedunt 
Florus  pg.  67,  12;  Aurelius  Victor  LXV;  Obsequens  pg.  122, 

12—14. 

35.  a)  Aug.  rn  27,  pg.  123,  4:    „cum  primum  victoria 
Mariaua,  quando  de  exilio  se  ipse  restituit,  exceptis  passim 
quaqua  versum  caedibus  factis  caput  Octavii  consulis  po- 
neretur  in  rostris,  Caesar  et')  Fimbria  in  domibus  trucidaren- 
tur  suis,  duo  Crassi  pater  et  filius  in  conspectu  mutuo  mac- 
tarentur,  Baebius  et  Numitorius  unco  tracti  sparsis  visceribus 
interii^ent,   Catulus  hausto    veneno  se  manibus   inimicomm 
subtraheret,  Merula  flamen  Dialis  praecisis  venis  Jovi  etiam 
suo  sanguine  litaret.    In  ipsius  autem  Marii  oculis  continuo 
feriebantui',  quibus  salutantibus  dexteram  ponigere  noluisset." 
Neque  periochae  pg.  80,  4  neque  Orosius  VI  2,  11;  V  20,  4 
cum  his,  quae  ab  Augustino  perhibentur,  comparationem  habent, 
partim  propter  locutionis  brevitatem  partim  propter  verborum 
et  rerum  diversitatem.    Florum  solum  ad  verbum  cum  Augus- 
tino  convenientem  invenimus  pg.  75,  7  (ed.  Halm.):  „divisere 
copias  Cinna,  Marius,  Carbo,  Sertorius.  hic  postquam  manus 

"^)  ^Caesares  a  Fimbria**  sine  dubio  scribendum  est:    cf.  Dombarti 
aduotationera  cTiticam  pg.  XIII,  16. 

omnis  Octavi  depiilsa  Janiculo  est,  statim  ad  principum  caedem 
signo  dato  aliquanto  saevius  quara  vel  in  Punica  urbe  sae- 
vitur.  Octavi  consulis  caput  pro  rostris  exponitur,  Antonu 
consularis  in  Mari  ipsius  mensis.  Caesares  a  Fimbria  in 
penatibus  domum  suarum  trucidantur,  Crassi  pater  et  filius 
in  mutuo  alter  alterius  aspectu.  Baebium  atque  Numitonum 
per  medium  forum  unci  traxere  carnificum.  Catulus  se  ignis 
haustu  ludibrio  hostium  exemit.  Merula  flamen  Dialis  in  Ca- 
pitolio  lovis  ipsius  oculos  venarum  cruore  respersit.  Ancharius 
ipso  vidente  Mario  contossus  est,  quia  fatalem  illam  scilicet 
manum  non  porrexerat  salutanti." 

Atque  primo  quidem  aspectu  Florum  auctorem  Augus- 
tinus  sequi  videtur ;  tamen  diligentius  intuentem  fugere  non 
potest  illa  Augustini:  „Catulus  hausto  veneno  se  manibus 
inimicorum  subtrahit"  non  fluxisse  e  Floro,  et:  „Merula  i?rae- 
cisis  vmis  —  lovi  litat"  nostri  rem  accuratius  designare  quam 
Flori:  „venarum  cruore  lovis  oculos  respersit/'  Parva  quidem 
sunt  hkec  momenta  sed  confirmantur  et  augentur  iis,  quae 
sequuntur,  pergit  enim  Augustinus: 

b)  Aug.  III  28,  pg.  123,  29:  „Mucius  Scaevola  pontifex, 
quoniam  nihil  apud  Romanos  templo  Vestae  sanctius  habe- 
batui-,  aram  ipsam  amplexus  occisus  est,  ignemque  illum,  qui 
perpetua  cuia  virginum  semper  ardebat,  suo  paene  sanguine 
extinxit."   Cum  his  quoque  Florus  solus  potest  comparari ;  nam 
cum  Orosius  V  20,4  Scaevolam  a  Fimbria  interiectum  esse 
enan^et,  periochae  pg.  82,  9  id  esse  factum  in  templo  Vestae 
addunt.    Quibus  uberior  scribit  Florus  pg.  76,  1 :  „nam  Mucius 
Scaevola  pontilex  Vestalis  amplexus  aras  tantum  non  eodem 
igne  sepelitur'*.  Quae  quamvis  simiUima  sint  Augustini,  tamen 
non  auctor  est  Florus,  exquisitior  enim  est  Augustini  dicendi 
modus :  „Vestae  ignem  —  suo  paene  sanguine  extinxit"  quam 
ut  Flori  verbis  in  eum  esse  adductum  Augustinum  persuadere 
mihi  possim.    Sed   dicat   aliquis   neque   huius   neque   prae- 
cedentis  loci  argumenta  satis  esse  firma :  his,  quae  sequuntur 
Augustini   verbis,  Flomm  non  esse   adhibitum  satis  probari 
existimo 

c)  Aug.  in  28,  pg.  123,  32:  „Urbem  deinde  SuUa  victor 
intravit,   qui  in  villa  publica  non  iam  bello   sed  ipsa  pace 
saeviente  septem  milia  deditorum  (unde  utique  inermia)  non 
pugnando,  sed  iubendo  prostravit.  in  Urbe  autem  tota  quem 
vellet  Sullanus   quisque   feriebat,   unde  tot  funera  numerari 
omnino  non  poterant  donec  SuUae  suggereretur,  sinendos  esse 
aUquos  vivere,  ut  essent  quibus  possent  imperare  qui  vicerant'*. 
Proxime  ad  hanc  Augustini  narrationem  iUa  accedunt 
Flori  pg.  70,  12 :  „quattuor  miUa  deditorum  inermium  civium 
in  viUa  pubUca  interfici  iussit:  isti  tot  in  pace  non  plures 
sunt  ?  quis  autem  iUos  potest  computare,  quos  in  urbe  passim 
quisquis  voluit  occidit  ?  donec  admonente  Fufidio,  vivere  aU- 
quos  debere,  ut  essent  quibus  imperaret,  proposita  est  ingens 
iUa  tabula."    Non  usum  esse  Augustinum  Floro  numerorum 
differentia  ffieci  opinor: 

Aug.:  septem  mUia  deditorum 
Flor. :  quattuor  miUa  deditorum 
et  ut  hoc  loco    prioribus    quoque   rerum    et  verborum  inter 
Augustinum  et  Florum  convenientia  communis  utriusque  fons 
significari  mihi  videtur.    Qui  autem  ille  fons  fuerit,  suspicari 
fortasse  possumus,  cum  Orosium  liberum  scUicet  ab  Augustino 
propter  complures  diversitates  cum  iUo  congruentem  scribere 
videaraus  V  21,  1:  „Sulla  raox  atque  Urbera  victor  intravit 
tria  raiUa  hominura,   qui  se  per  legatos  dediderunt,   contra 
fas   contraque  fidem  datara  inerraes  securosque  interfecit." 
Arte  inter  se  cohaerere  Florura,  Augustinura,  Orosiura  nerao 
negabit,  tamen  non  diiudicari  potest,  unde  numeros  excerp- 
tores  hauserint,  cum  aUus  alium  adferat: 
Augustinus:  septem  miUa 
Florus:  quattuor  railia 
Orosius:  tria  miUa 
per.  pg.  82,  25 :  VIII  miUa. 
Aur.  Vict.  75,  10:  IX  raiUa. 
tria  vel  quattuor  raiUa  tradita  invenimus  apud  Strabonem 
frg.  69a  (Otto)O:    Kal  rovq  fihv  hv  rfi  fidxv  ^ccrixo^ps  xeXsvaag 


*)  Plures  locos  adfert  Otto :  stud.  Lips.  supplt.  XI  pg.  81. 

«  rzTQa^iiXMovi  <paclv,  ^i?  ri,v  Snnociav  Miv  rrjv  ,v  ro, 
K«M;ra,  xaraYaY<i>v  aip^*.  in  dnbio  tamen  ponenduin  est,  «trum 
numeri  Orosii  et  riori  aliquo  modo  cum  Straboniams  co- 

haereant  an  non. 

d)  Aug.  III  28.  pg.  124,  4:  „Tunc  lam  cohibita,  quae 
hac  atque  hac  passim  furibunda  ferebatur  licentia  lugulandi, 
tabula  iUa  cum  magna  gratulatione  proposita  est  quae  Uo- 
minum  ei  utroque  ordine  splendido.  equestri  scilicet  atque 
senatorio,  occidendorum  ac  proscribendorum  duo  mU.a  con- 
tinebat."  Paucis  haec  explicat  Orosius  V  23  13;  V  Ji,  ^, 
neque  plura  de  hac  re  facit  verba  Aurelius  Victor  Jo,  10. 
Eadem  atque  Augustinus,  sed  non  tam  proprus  verbis  e^. 
hibet  Florus  pg.  76,  17:  „proposita  est  mgens  illa  tabula, 
et  ex  ipso  equestris  ordinis  flore  ac  senatu  duo  miha  electi, 
nui  mori  iuberentur:  novi  generis  edictum." 

e-)  Aug  ni  28,  pg.  124,  12:    „Tn  quibusdam  eorum,  qui 
mori  iussi  erant,  etiam  ipsa  licet  crudelis  ceterorum  secuntas 
Kenera  mortium  exquisita  congemuit.  quendam  enim  sme  ierro 
faniantium  manns   diripuei-unt,   inmanius  homines   hommem 
vivum,  quam  bestiae  solent  discerpere  cadaver  abiectum  alius 
ocnUs  effossis  et  particulatim  membris  amputat.s  in  tant.s 
cruciatibus  diu  vivere  vel  potius  diu  mori  coactus  est       Ad 
initium  huius  loci   Flori   sola  narratio  quadrat  pg.  76,  19 . 
longum  post  haec  referre  ludibrio  habita  fata  Carbonis,  fa  a 
'Sorani,  Plaetorios  atque  Venuleios,   Baebium  sine  ferro  r.tu 
ferarum  inter  manus  laniatum,  Marium,  ducis  ipsius  fratrem, 
apud  Catuli  sepulcrum  ocuHs  effossis,  manibus  cruribusque 
effractis  servatum  aliquandiu,  ut  per  singula  membra  more- 
retnr"    Illa  Augustini  verba :  „aUus  ocuUs  effossis  sqq.    non 
solum  apud  Florum  sed  etiam  apud  Orosium  V  21,  7  exstant^ 
itemque  apud  periochas  pg.  83,  l   reperiuntm:  et  ita  fontem 
ostendunt;  omnium  commune  invenimus:  „effossis  ocuUs     et 
cumFlorusscribat:  „manibus  cruribusque  effract.s".  per.ochae: 
„cruribus   brachiisque   fractis    anribus   Praes^ct^      Oroju 
lutem:  „membrisque  minutiatim  desectis  vel  etiam  fract.s 

perhibe.it.  Videmus  igitur  altera  parte  ratione  quadam  inter 
se  coniunctos  esse  Orosium  et  Periochas  et  Floram,  altera 
Augustinum  et  Florum,  qua  de  causa  eundem  fontem  omnibus 
materiam  praebuisse  putandum  esse  mihi  videtur,  quem  tamen 
non  Livium  ipsum  sed  epitomam  deperditam  fuisse  Orosu  et 
Periocharum  loeis  satis  probatur.    Eademque  dicenda  esse 

arbitror  de  . 

f)  Aug  rn  28,  pg.  124,  19:  „Subhastatae  sunt  et.am, 
tamqoam  viUae,  quaedam  nobUes  civitates."  NU  traditum  est 
ab  excerptoribus  hac  de  re  praeter  Florum  76,  26:  inuni- 
cipia  ItaUae  spleiididissima  sub  hasta  venierunt:  Spoletium, 
Interamnum,  Praeneste,  Florentia."  -,  sed  quamvis  locus 
Augustini  non  contra  pugnet,  hic  ut  in  snperioribus  Augustinus 
mea  quidem  opinione  non  Florum,  sed  epitomam,  communem 

fontem,  exscribit.  . 

36.  Aug.  I  15,  pg.  23,  1 :    „Marcus  Regulus,  iraperator 

popuU  Romani,  captivus  apud  Carthaginienses  fuit.    Qui  cum 

/        sibi  maUent  a  Romanis  suos  reddi  quam  eoram  tenere  cap- 

tivos,  ad  hoc  impetrandum  etiam  istum  praecipue  Regiilum 

eum  legatis  suis  Romam  miserunt,  prius  iuratione  constnctum, 

si  quod  volebant  minime  peregisset,  redituram  esse  Cartha- 

ginem.  -.  Nec  post  hanc  persuasionem  a  suis  ad  hostes  re- 

Le  compulsus  est,  sed  quia  iuraverat,  id  sponte  complevi . 

At  UU  eum  excogitatis  atque  horrendis  cniciatibus  necaverunt. 

Inchisum  quippe  angusto  Ugno,  nbi  stare  cogeretnr,  cavisque 

aeutissimis  undique  eonfixo,  nt  se  in  nuUam  ems  pa  tem  sme 

poenis  atroeissimis   incUnaret,   et.am  '''^^^''XirJ^L 
Livium  de  hae  re  egisse  eis  efacitur,  quae  perhibentm-  a  Floro 
pg   25.  25;   a  periochis  pg.  22,  2;   ab  Eutropio  H  26,   ab 
Orosio  IV   0,  1 ;  ab  AureUo  Victore  e.  40.    Quoram  Augustim 
SLus  eJt  iurelius  Victor;   nam  eum  Oro^us  Reg^u- 
,         Romam  missum  esse  dicat,  ut  de  pace  ageret,  penochae 
Eutropius.  Floms  perhibeant:  missus  ««*»*>«'*";  "f  ^^^J"^ 
et   si  eam  non  posset  impetrare,   de  commutandis  capt ms 
ieret"  St  verba  ipsius  periochae  XVH.  afferam)   AureUus 
^clor:  „Lgatum  de  permutandis  captivis  Romam  iUmn  e«8e 

missiim"  tradidit.  Neque  tamen  Aiireliiim  Yictorem  ab  Au- 
gustino  esse  adliibitum  illis  Augustini  verbis  ,.ubi  stare  co- 
geretur",  quae  non  exstant  apud  Aurelium  Victorem,  satis 
efficitur.  Sed  non  satis  magna  inter  excerptorum  et  Augustini 
verba  est  consensio,  ut  ex  eodem  fonte  omnes  hausisse  exis- 
timare  possimus.  Tamen  et  bunc  et  libri  V.  cap.  18.  locum 
ex  epitoma  hausisse  existimo ;  cum  enim  hoc  quoque  loco  de 
Attilii  Keguli  morte  verba  faciat,  eisdem  fere  usus  est,  quibus 
periochae  et  Eutropius :  periochae  22,  7:  „supplico  a  Cartha- 
giniensibus  de  eo  sumpto  periit'*  Eutropius  11  25 :  „regressus 
igitur  ad  Africam  omnibus  suppliciis  extintus  est."    Augustini 

autem  verba  sunt: 

V  18,  pg.  199,  26:  „M.  Eegulus,  ne  crudelissimos  hos- 
tes  iurando  falleret,  ad  eos  ab  ipsa  Roma  reversus  est, 
quoniam,  sicut  Romanis  eum  tenere  volentibus  respondisse 
fei-tur,  postea  quam  Afris  seiTierat,  dignitatem  illic  honesti 
civis  habere  non  posset,  eumque  Cai-thaginienses,  quoniam 
contra  eos  in  Romano  senatu  egerat,  gi-avissimis  suppliciis 
necaverunt."  Quae  ab  Augustino  eodem  ex  fonte  hausta  esse 
verisimile  est,  ex  quo  alios  huius  capitis  locos  sumpsit.  Unde 
autem  illae  de  Torquato  0,  Camillo «),  Mucio»),  Curtio')  huius 
capitis  naiTationes  fluxerint,  supra  satis  probavisse  mihi  videor, 
neque  minus  quam  his,  sequentibus  quoque  locis^)  confir- 
matur  totius  capitis,  quantum  quidem  ad  res  Romanas  spectat, 
fontem  epitomam  illam  deperditam  fuisse.  Itaque,  cum  non 
verisimile  sit  duobus  auctoribus  Augustinum  quae  de  Regulo 
tradidit  debere,  ut  hunc  illum  quoque  libri  primi  locum  ex 
epitoma  sumptum  esse  arbitror. 

37.  a)  Aug.  ni  7,  pg.  91,  21 :  „quid  miserum  commiserat 
Ilium,  ut  a  Fimbria,  Marianarum  partium  homine  pessimo, 
everteretur?"  E  memoria  fortasse  haec  scripta  sunt.  Vide 
quae  scribit  Augustinus  pg.  92,  26  (cf.  apud  nos  pg.  7). 


^)  VS-  27. 
•)  Pg.  23. 
»)  pg.  14 

*)  Pg.  l^- 

»)  ct  pg.  15  et  16. 


^     39     — 

b)  Aug.  in  7,  pg.  91,  25:  „Poiro  autem  Fimbria  prius 
edictum  proposuit,  ne  cui  parceretui^  atque  urbem  totam  cunc- 
tosque  in  ea  homines  incendio  concremavit."  Nullum  habent 
similem  locum  haec  verba  apud  excerptores. 

38.  Aug.  I  23,  pg.  33,  24:  „  .  .  .  nisi  illum  Catonem, 
qui  se  Uticae  occidit."  Haec  quoque  e  memoria  scripta  esse 
puto;  nam,  etiamsi  similia  leguntur  apud  Eutropium  VI  23: 
„Cato,  Scipio,  Petreius,  Jnba  ipsi  se  occiderunt^' ;  apud  Au- 
relium  Victorem  80,  4:  „victis  partibus  Uticam  concessit  — 
ubi  semet  occidit";  apud  Orosium  VI  16,  4:  „Cato  sese  apud 
Uticam  occidit" ;  tamen  illud  commune  „occidit''  non  satis 
proprium  est,  ut  Augustinum,  Orosium,  Eutropium,  Aurelium 
Victorem  opponam  Fioro  et  periocharum  auctori,  quorum 
cum  tradat  Florus  pg.  87,  7 :  „stricto  gladio  revelatum  pectus 
semel  iterumque  percussit",  Periochae  exhibent  pg.  98,  10: 
„Cato  cum  se  Uticae  percussisset." 

Neque  certius  quidquam  dici  potest  de  loco  Augustini, 

qui  sequitur: 

39.  Aug.  I  30,  pg.  41,  34:  „At  iUe  Scipio  pontifex 
maximus  vester,  ille  iudicio  totius  senatus  vir  optimus,  istam 
vobis  metuens  calamitatem  nolebat  aemulam  tunc  imperii 
Romani  Cai  thaginem  dirui  et  decenienti  ut  dirueretur  contra- 
dicebat  Catoni,  timens  infirmis  animis  hostem  securitatem  et 
tamquam  pupilUs  civibus  idoneum  tutorem  necessarium  videns 

esse  terrorem." 

Loci  huius  similes  inveniuntur  apud  Periochas  pg.  52,  6 
et  Florum  pg.  40,  32,  qui  tamen  verbis  nimis  ab  Augustino 

recedunt. 

40.  Aug.  n  25,*pg.  79,  17:  „In  quadam  Campaniae 
lata  planitie,  ubi  non  multo  post  civiles  acies  nefario  proeUo 
conflixerunt,  ipsi  inter  se  prius  pugnare  visi  sunt  (maUgni 
spiritus).  Namque  ibi  auditi  sunt  primum  ingentes  fragores, 
moxque  multi  se  vidisse  nuntiarunt  per  aUquot  dies  duas 
acies  proeUari.  Quae  pugna  ubi  destitit,  vestigia  quoque 
velut    hominum    et   equorum,    quanta  de  iUa  conflictatione 


^     40     — 

exprimi  poterant,  invenerunt.**  Breviorem  huius  prodigii  nar- 
rationem  exhibet  Obsequens  pg.  132,  1  (ed.  Jahn.),  quem 
epitoma  Livii  deperdita  fonte  usum  esse  Zangemeister  satis 
probavit;  neque  tamen  verborum  inter  Obsequentem  et 
Augnstinum  consensio  hoc  loco  satis  magna  est,  ut  ex  eodem 
fonte  hac  de  causa  utrumque  hausisse  conchidendum  sit. 

41.  Aug.  in  11,  pg.  96,  5:  „neque  enim  aliunde  Apollo 
ille  Cumanus,  cum  adversus  Achaeos  regemque  Aristonicum 
bellaretur,  quadiiduo  flevisse  nuntiatus  est:  quo  prodigio 
haruspices  territi  cum  id  simulacrum  in  mare  putavissent 
esse  proiciendum,  Cumanisenes  intercesserunt  atque  rettulerunt 
tale  prodigium  et  Antiochi  et  Persis  bello  in  eodem  apparuisse 
figmento,  et  quia  Romanis  feliciter  provenisset,  ex  senatus 
consulto  eidem  Apollini  suo  dona  esse  raissa  testati  sunt. 
Tunc  velut  peritiores  acciti  haruspices  responderunt  simulacri 
Apollinis  fletum  ideo  prospenim  esse  Romanis,  quoniam 
Cumana  colonia  Graeca  esset  suisque  terris,  unde  accitus 
esset,  id  est  ipsi  Graeciae,  luctum  et  cladem  Apollinem 
significasse  plorantem.  Deinde  mox  regem  Aristonicum  victum 
et  captum  esse  nuntiatum  est,  quem  vinci  utique  Apollo  nolebat 
et  dolebat  et  hoc  sui  lapidis  etiam  lacrimis  indicabat/' 

Cum  paucisissimis  tangant  bellum  contra  Aristonicum 
gestum  periochae  pg.  64  5,  ad  initium  Augustini  loci  quadrant, 
quae  leguntur  apud  Obsequentem  pg.  120,  20;  „Publius  Crassus 
adversus  Aristonicum  dimicans  occisus,  Apollinis  simulacrum 
Cumis  lacrimavit  per  quadriduum."  Vix  tamen  haec  suffi- 
ciant,  ut  Augustinum  et  Obsequentem  ex  eodem  fonte  hau- 
sisse  putemus. 

42.  a)  Aug.  in  7,  pg.  110,  23:  „Tum  vero  tam  multa 
beUa  ubique  crebruerunt,  ut  inopia  militum  proletarii  illi,  qui  eo, 
quod  proli  gignendae  vacabant,  ob  egestatem  militare  non 
valentes  hoc  nomen  acceperant,  militiae  conscriberentur.  Acci- 
tus  etiam  a  Tarentinis  Pyrrhus,  rex  Graeciae  tunc  ingenti 
gloria  celebratus,  Romanorum  hostis  effectus  est.  Cui  sane 
de  renun  futuro  eventu  consulenti  satis  urbane  Apollo  sic 
ambiguum  oraculum  edidit,  ut,  e  duobus  quidquid  accidisset, 


/ 


/ 

ipse  divinus  haberetur  (ait  enim:  „Dico  te,  Pyrrhe,  vincere 
posse  Romanos")  atque  ita,  sive  Pyrrhus  a  Romanis  sive 
Romani  a  Pyrrho  vincerentur,  secm^us  fatidicus  utrumlibet 
expectaret  eventum.  Quae  tunc  et  quam  horrenda  utriusque 
exercitus  clades!  In  qua  tamen  superior  Pyrrhus  exstitit, 
ut  iam  posset  Apollinem  pro  suo  intellectu  praedicare  divinum, 
nisi  proxime  alio  proeKo  Romani  abscederent  superiores." 
Cum  nullus  apud  excerptores  locus  inveniatur,  qui  ad  initium 
huius  Augustini  narrationis  quadrat,  de  Pyn^ho  a  Tarentinis 
contra  Romanos  ad  auxilium  arcessito  pauca  exstant  apud 
periochas  pg.  18,  13.  Uberiora  aliis  tamen  verbis  quam 
Augustinus  de  hac  re  adferunt  Florus  pg.  18,  18  et  Eutro- 
pius  II  11,  qui  eundem  auctorem  atque  Aurelius  Victor  XXX 
secutus  esse  videtur.  Quamquam  enim  Aurelius  Victor  ver- 
sum  illum  Ennianum  praebet:  „Aio  te,  Aeacida,  Romanos 
vincere  posse",  quem  servavit  nobis  Cicero  de  divinatione 
n  66,  116,  non  e  Cicerone  fluxerunt,  quae  Aurelius  Victor 
tradidit,  cum  una  cum  Eutropio  de  Laevini  fuga  narrare 
pergat:  „Laevinum  consulem  apud  Heracleam  elephantorum 
novitate  turbavit"  (cf.  Eutr.  II  1 1 :  „elefantorum  auxilio  vicit, 
quos  incognitos  Romani  expaverunt.  sed  nox  proelio  finem 
dedit ;  Laevinus  tamen  per  noctem  fugit.")  et  ex  eodem  sine 
dubio  fonte  hauriens  scribat:  „cumque  Romanos  adversis  vul- 
neribus  occisos  videret,  Ego,  inquit,  talibus  militibus  brevi 
orbem  terrarum  subigere  potuissem."  (cf.  Eutr.  1. 1.:  „quos 
cum  adverso  vulnere  et  truci  vultu  etiam  mortuos  iacere 
vidisset,  tulisse  ad  caelum  manus  dicitur  hac  cum  voce,  se 
totius  orbis  dominum  esse  potuisse,  si  tales  milites  sibi  con- 
tigissent.").  Videtur  igitur  fons  Aurelii  Victoris  et  Eutropii 
commimis  versum  illum  etiam  praebuisse;  quem  Augustinus 
mutavit,  nisi  forte  putandum  est,  a  lectore  ad  marginem  eum 
adscriptum  a  librario  in  textum  postea  receptum  esse.  Ut 
autem  Augustinus  ipse  versum  illum  Ennianum  corruperit, 
totum  de  Pyrrho  locum  certe  non  ali  auctori  debet  qaam 
priores  huius  capitis.*)    Eademque  de  causa  reliqui  quoque 

*)  cfTAug.  m  17.  pg.  109,  11—18:    110,  11—16.   apud  nos  pg. 
13  et  29. 

Luius  capitis  loci,  qui  res  a  Livio  sine  dubio  tractatas  con- 
tinent,  epitoraae  tribuendi  esse  mibi  videntur,  quamquam 
neque  apud  Livium  ipsum  neque  apud  eius  excerptores  de 
rebus  ab  Augustino  traditis  verba  ad  comparationem  faci- 
endam  exstant;  tres  autem  hi  sunt  loci: 

b)  Aug.  III  17,  pg.  109,  34—37:  „ubi  erant  (dei),  quan- 
do  alia  pestilentia  gravis  de  venenis  matronarum  exorta 
credita  est,  quarum  supra  fidem  multarum  atque  nobilium 
mores  deprehensi  sunt  omni  pestilentia  graviores?" 

c)  Aug.  III  17,  pg.  110,  4—6:  „vel  quando  gravi  pes- 
tilentia  ceteris  laborantibus,  multi  etiam  in  exercitu  icti 
fulmine  perierunt?" 

d)  Aug.  in  17,  pg.  111,  1 — 13:  „atque  in  tanta  strage 
bellorum  etiam  pestilentia  gravis  exorta  est  mulierum.  Nam 
prius  quam  maturos  partus  ederent,  gravidae  moriebaiitur. 
[Ilbi  se,  credo,  Aesculapius  excusabat,  quod  archiatrum,  non 
obstetricem  profitebatur.]  Pecudes  quoque  similiter  interi- 
bant,  ita  ut  iam  defecturnm  genus  animalium  crederetur. 
Quid  hiems  illa  memorabilis  tam  incredibili  inmanitate  sae- 
viens,  ut  nivibus  horrenda  altitudine  etiam  in  foro  per  dies 
quadraginta  manentibus  Tiberis  quoque  glacie  duraretui*,  [si 
nostris  temporibus  accidisset,  quae  isti  et  quanta  dixissent!] 
Quid  illa  itidem  ingens  pestilentia,  quamdiu  saeviit,  quam 
multos  peremit!  Quae  cum  in  annum  alium  multo  gravius 
tenderetur  frustra  praesente  Aesculapio,  aditum  est  ad  libros 
Sibyllinos."  Eadem  fere,  quae  Augustinus  initio  huius  loci 
praebet,  legnntur  apud  Orosinm  IV  2,  2;  qui  tamen  com- 
parari  non  potest,  cum  ipse  Augustinum  adhibuisse  videatur. 

43.  Augustini  libri  tertii  caput  18.  duos  imprimis  mihi 
locos  continere  videtur,  quos  ex  epitoma  fluxisse  verisimile  est : 

a)  Aug.  m  18,  112,  34:  „nam  exundante  nimis  ultra 
morem  fluvio  Tiberino  paene  omnia  urbis  plana  subversa  sunt, 
aliis  impetu  quasi  torrentis  inpulsis,  aliis  velut  stagno  diuturno 
madefactis  atque  sublapsis."  Quorum  simillima  sunt  verba 
Orosii  IV  11,  6:  „nam  Tiberis  insolitis  auctus  imbribus  et 
ultra  opinionem  vel  diudurnitate  vel  magnitudine  redundans 
omnia  Romae  aedificia  in  plano  posita  delevit." 

b)  Aug.  III  18,  pg.  112,  37:  „istam  deinde  pestem 
ignis  perniciosior  subsecutus  est,  qui  correptis  circa  forum 
quibusque  celsioribus  etiam  templo  Vestae  suo  familiarissimo 
non  pepercit,  ubi  ei  veluti  vitam  perpetuam  diligentissima 
substitutione  lignorum  non  tam  honoratae  quam  damnatae 
virgines  donare  consuerant.  Tunc  vero  illic  ignis  non  tantum 
vivebat  sed  etiara  saeviebat.  Cuius  impetu  exteriitae  virgi- 
nes  sacra  illa  fatalia,  quae  iam  tres,  in  quibus  fuerant, 
presserant  civitates,  cum  ab  iUo  incendio  liberare  non  possent, 
Metellus  pontifex  suae  quodammodo  salutis  oblitus  inruens 
ea  semiustus  abripuit."  Hic  quoque  ut  superiore  loco,  cum 
perpauca  faciant  de  illo  incendio  periochae  pg.  23,  6:  „cum 
templum  Vestae  arderet  Caecilius  Metellus  pontifex  maximus 
ex  incendio  sacra  rapuit."  Orosius  solus  ad  comparationem 
apta  praebet  IV  11,  8.  9:  „aquarum  gravissimam  cladem 
gravior  ignis  secuta  vastatio  est:  qui  ignis,  incertum  unde 
surrexerit,  plurimas  civitatis  partes  pervagatus  cum  hominum 
domorumque  miserabilem  stragem  fecit  tum  etiam  tantum 
opum  uno  consumpsit  incendio,  quantum  pluiimae  et  pere- 
grinae  victoriae  conferre  non  possent.  dehinc  cum  omnia 
in  circuitu  fori  popularetur,  aedem  Vestae  corripuit  et  ne 
sibi  quidem  dis  subvenientibus  ignem  illum,  qui  aeternus 
putabatur,  temporarius  ignis  oppressit;  unde  etiam  Metellus, 
dum  arsuros  deos  eripit,  vix  bracchio  semiustilatus  aufugit." 
Quamquam  maxima  inter  Orosium  et  Augustinum  est  con- 
sensio,  tamen  non  hunc  illius  fontem  fuisse  putandum  est; 
cum  enim  scribat  Orosius  „ignis,  incertum  unde  surrexerit*' 
et  „MeteIlus  vix  bracchio  semiustilatus  aufugit"  non  solum 
accuratior  est  quam  Augustinus,  totus  etiam  Orosii  locus 
exquisitior  est,  quam  ut  ex  Augustino  haustum  eum  esse 
verisimile  sit.  Quare  cum  Orosium  ex  epitoma  Livii  deperdita 
sua  sumpsisse  Zangemeisteri  argumentis  confirmatum  sit,  si 
Augustinum  ex  eodem  fonte  hausisse  ponimus,  nos  iudicio 
non  labi  spero. 

c)  Aug,  ni  18,  pg.  112,  12:  „Instaurati  sunt  ex  auc- 
toritate  librorum  Sibyllinonim  ludi  sacrales,  quorum  celebritas 

inter  centum  annos  fnerat  instituta  ielicioribusque  temporibus 
memoria  neglegente  perierat.  Renovarunt  etiam  pontifices 
ludos  sacros  inferis  et  ipsos  abolitos  annis  retrorsum  meli- 
oribus".  Quae  quamquam  similem  locum  apud  ceteros  ex- 
cerptores  non  habent,  tamen  non  inepte  dici  mihi  \idetur, 
Augustinum  eidem  fonti  haec  debere,  cui  locos  eiusdem  capitis 
supra  tractatos. 

44.  Aug.  III  24,  pg.  119,  35:  „volebant  enim  (Gracchi) 
agros  populo  dividere,  quos  nobilitas  perperam  possidebat." 
De  qua  legis  Liciniae  renovatione  accuratiora  enarrant  peri- 
ocbae  pg.  63,  1  —  10;  Aurel.  Victor  cap.  64,  3.*)  Melius 
autem  quam  horum  ad  verba  Augustini  quadrant,  quae  in- 
venimus  apud  Orosium  de  hac  re  tradita  V  8,  3:  „agrura 
a  privatis  eatenus  possessum  populo  dividi  statuit.*'  Sed 
etiamsi  credi  nequit,  illa  paragiapho  Orosium  Augustino  esse 
usum  tamen  in  medio  relinquendum  est,  utrum  omnino  Augus- 
tinus  hoc  loco  communem  excerptorum  fontem  sequatur,  an 
e  memoria  haec  verba  scripserit. 

46.  Aug.  rri  31,  pg.  128,  1  —  10:  „Locustarum  etiam  in 
Africa  multitudinem  prodigii  similem  fuisse,  cum  iam  esset 
populi  Romani  provincia,  litteris  mandaverunt,  consumptis 
enim  fructibus  foliisque  lignorum  ingenti  atque  inaestimabili 
nube  in  mare  dicunt  esse  deiectam,  qua  mortua  redditaque 
littoribus  atque  hinc  aere  corrupto  tantam  ortam  pestilentiam, 
ut  in  solo  regno  Masinissae  octingenta  hominum  milia  perisse 
referantur  et  multo  amplius  in  terris  littoribusque  proximis. 
Tunc  Ulticae  ex  triginta  milibus  iuniorum,  qui  ibi  erant, 
decem  milia  remansisse  confirmant."  Ex  eodem  fortasse  fonte 
haec  Augustini  narratio  fliixit,  unde  Obsequens  pg.  121,  20: 
„  .  .  apparuit  locustarum  ingenti  agmine  in  Africa,  quae  a 
vento  in  mare  deiectae  fluctibusque  eiectae  odore  intolerabili 
Cyrenis  mortiferoque  vapore  gravem  pestilentiam  fecerunt 
pecori;  hominumque  DCCC  milia  consumpta  tabe  proditum 

*)  Quibu8  neque  Flonis  neque  Eutropius  adiungi  poteat,  nam  cum 
bic  omnino  de  hac  re  taceat,  ille  (pg.  66  et  67)  plane  diyersis  verbis  rem 
expHcat 

est."  Periocharum  autem  verbis  pg.  65,  26:  „pestilentia  in 
Africa  ab  ingenti  locustarum  multitudine  et  deinde  necatarum 
strage  fuisse  traditur.**  Obsequentis  certe  simillimis,  ostendi- 
tur,  epitomam  deperditam  talia  continuisse;  quare  verisimile 
fit,  Augustinum,  ut  aliis  locis,  hoc  quoque  ea  esse  usum. 

b)  Aug.  ni  31,  pg.  127,  30:  „Legimus  apud  eos  Aet- 
naeis  ignibus  ab  ipso  montis  vertice  usque  ad  littus  proxi- 
mum  decurrentibus  ita  mare  ferbuisse,  ut  rupes  exurerentur 
et  pices  navium  solverentur.  Hoc  utique  non  leviter  noxium 
fuit,  quamvis  incredibiliter  mirum.  Eodem  iiirsus  aestu  ig- 
nium  tanta  vi  favillae  scripserunt  oppletam  esse  Siciliam, 
ut  Catinensis  urbis  tecta  obruta  et  pressa  dirueret;  qua 
calamitate  permoti  misericorditer  eiusdem  anni  tributum  ei 
relaxavere  Romani.'*  Pauca  de  illa  Aetnae  eruptione  tacit 
Obsequens  pg.  122,  12:  „Aetnae  incendio  Catina  consumpta"; 
accuratiora  adfert  Orosius  I  13,  13:  „Eodem  tempore  Aetna 
mons  ultra  solitum  exarsit  et  torrentibus  igneis  superfusis 
f  lateque  circumfluentibus  Catinam  urbem  flnesque  eius  oppressit 
ita  ut  tecta  aedium  calidis  cineribus  praeusta  et  praegra- 
vata  conruerent:  cuius  levandae  cladis  causa  senatus  decem 
annorum  vectigalia  Catinensibus  remisit."  Facile  intellegitur 
Augustinum  non  esse  adhibitum  ab  Orosio,  quem  cum  Liviana 
illa  epitoma  esse  usum  sciamus,  maximamque  inter  Augustinum 
et  Orosium  similitudinem  esse  videamus,  non  falli  mihi  videor 
iUam  epitomam  hoc  quoque  loco  communem  utriusque  fontem 
esse  putans. 

46.  Aug.  IV  5,  pg.  133,  24:  „  .  .  .  quando  paucissimi 
gladiatores  in  Campania  de  ludo  fugientes  magnum  exer- 
citum  compararunt,  tres  duces  habuerunt,  Italiam  latissime 
et  crudelissime  vastaverunt."  Quamvis  pauca  de  his  Florus 
perhibeat  pg.  72,  23,  tamen  non  minus  sunt  apta  eius  verba 
/  ad  comparationem  cum  Augustini  narratione,  quam  illa  quae 
legimus  apud  Periochas  pg.  89,  19,  ubi  duo  duces  nominantur, 
verbis  autem  Peiiocharum  similibus  rem  tradit  Orosius 
V  24,  1.  Dubitari  autem  iam  non  potest,  quin  Periochae  et 
Orosius  eundem   auctorem   secuti   sint,   etiamsi   Oenomaum 

ducem  a  PeriocMs  omissura  esse  videmus.  Quorum  fontem, 
imprimis  cum  verborum  magna  sit  apud  eos  consensio,  ab 
Augustino  quoque  esse  adliibitum,  nil  est  quod  contradicat. 

47.  Aug.  Y  18,  pg.  199,  16:  „Marcus  Pulvillus  dedicans 
aedem  lovis,  lunonis,  Minervae  falso  sibi  ab  invidis  morte 
filii  nuntiata,  ut  illo  nuntio  perturbatus  abscederet  atque 
ita  dedicationis  gloriam  collega  eius  consequeretur,  ita  con- 
tempsit,  ut  eum  etiam  proici  insepultum  iuberet,  et  sic  in 
eius  corde  orbitatis  dolorem  gloriae  cupiditas  vicerat.'^ 

Cuius  rei  locus  similis  apud  excerptores  non  exstat. 

48.  Aug.  V  18,  pg.  200,  12:  „quid  se  magnum  fecisse 
praedicabit,  qui  nullo  praemio  mundi  huius  fuerit  ab  aeternae 
illius  patriae  societate  seductus,  cum  Fabricium  didicerit 
tantis  muneribus  Pyrrbi,  regis  Epirotarum,  promissa  etiam 
quarta  parte  regni  a  Romana  civitate  non  potuisse  divelli 
ibique  in  sua  paupertate  privatum  manere  maluisse?'^  Cum 
minus  quadrent  ad  Augustini  nairationem,  quae  traduntur  a 
Floro  pg.  19,  27;  a  peiiochis  pg.  18,  28;  ab  Aurelio  Victore 
cap.  XXXY.,  aptiora  sunt  ad  comparandum  cum  Augustino, 
quae  legimus  apud  Eutropium  II  1 2 :  „unum  ex  legatis  Roma- 
norum  Fabricium  sic  admiratus,  cum  eum  pauperem  esse 
cognovisset,  ut  quarta  parte  regni  promissa  sollicitare  voluerit 
ad  se  transire,  contemptusque  est  a  Fabricio.^'  Atque  non 
verisimile  est  Augustinum  Eutropio  auctore  esse  usum,  cum 
proprior  sit  illius  narratio  his  verbis  additis  ,,in  sua  pauper- 
tate  piivatum  manere  maluisse.''  Quare  communi  fonti  inter 
Augustinum  et  Eutropium  similitudinem  tribuere  malim;  nec 
iam  dubitari  potest,  quin  epitoma  Livii  deperdita  hoc  loco 
materiam  utrique  praebuerit  item  atque  locis  supra  allatis.^) 

Pauci  iam  restant  loci,')  quibus  res  a  Romanis  gestae 
et  ad  Romanos  pertinentes  commemorantur;  quod  cum  paucis 
et  communibus  verbis  fiat,  omnino  non  illos  locos  ex  auctore 
excerpsisse,  sed  e  memoria  scripsisse  Augustinus  mihi  videtui*. 

V^TlLng.  V  18. 

«)  libri  V.  cap.  22;  libri  XVIII.  capp  24;  46.  Accuratius  de  fonti- 
bns  Angustini  libri  XVIII.  egit  Fick.  (H(5xter  1886) 

Haec  hactenus  de  Augustini  excerptis  livianis.  Yidimus, 
quamvis  pauci  sint  ii  loci,  quos  cum  Livio  ipso  comparare 
licet,  satis  multos  tamen  exstare,  qui  non  e  Livio  hausti 
esse  possunt.  Materiam  tamen  livianam  omnes  excerp- 
tores  praebere  facillime  intellegitur;  quare,  cum  maximum 
saepissime  cum  Livio  contextus  concentum  ostendant,  omnes  eo 
auctore  usos  esse  concludendum  est,  qui  cum  liviani  operis 
epitomam  conscriberet,  aliunde  interdum  res  a  Livii  narra- 
tione  diversas  inseruit  et  cum  ea,  quae  Livius  tradidit  re- 
tineret,  ipsius  dicendi  genus  saepius  variavit.  Quo  ex  fonte 
non  solum  illa  Augustini  excerpta  fluxisse  putandum  est,  in 
quibus  quaedam  a  Livio  discrepant,  (concordant  eadem  cum 
aliis  excerptoribus),  sed  eos  etiam  locos  epitomae  Augustinus 
sine  dubio  debet,  quibus  cum  reliquis  solum  excerptoribus 
consentit;  quod  eo  magis  mihi  existimandum  esse  videtur, 
quod  auctorem  illorum  locorum  non  nominat.  Duobus  enim 
tantum  locis  Livium  fontem  sibi  fuisse  Augustinus  dicit;  sed 
quamquam  nihil  causae  est,  cur  Livium  ipsum  omnino  non 
esse  adhibitum  ab  Augustino  putemus,  tamen  hos  quoque 
locos  ex  epitoma  fluxisse  non  sine  aliqua  veritatis  specie 
conici  potest.  Nam  cum  Augustini  et  Obsequentis  verba  illo 
loco,  quo  de  Ilio  everso  et  de  Minervae  simulacro  servato^) 
agitur,  eadem  fere  esse  videamus,  probabilius  fit,  Augustinum 
ut  aliis  ita  hoc  quoque  loco  Obsequentis  fonte  esse  usum, 
quod  si  ciedi  potest,  conchidendum  esset  epitomae  illi  livi- 
anae  Livii  ipsius  nomen  fuisse,  quae  coniectura  propius  ad 
veritatem  accedere  mihi  videtur,  cum  Orosium,  qui  certe 
Livium  omnino  non  adhibuit,  tribus  locis  se  eo  fonte  usum  esse 
affirmare  audiamus.^) 


')  cf.  pg.  7. 

«)  Oros.  III  21,   6;  VI  15,  3;  Vn  2,  11.  cf.  Zangemeister  ,Fe8t- 
schrifc'  pg.  103. 

De  Floro  et  Aiirelio  Victore. 

Excerptoribus  eis,  quos  Mommsenus  et  Zangemeister  ex 
epitoma  Livii  deperdita  liausisse  probaverunt,  cum  Augustini 
excerpta  cum  singalis  excerptorum  locis  compararem,  Flo- 
rum  et  Aurelium  Victorem^)  addendos  esse  putavi. 
Quod  non  alienuni  a  re  fuisse  locis  illis  Aurelii  Victoris 
pg.  9;  15;  16;  Flori  pg.  (U?);  33  —  37  allatis  me  demon- 
stravisse  existimo.  Restant  tamen  duo  loci  Flori  et  Aurelii 
Victoris,  quibus  evincitur  hos  quoque  epitoma  fonte  esse  usos. 
Quorum  alterum  adfert  Thouret.*) 

Florus  pg.  U,  6  (ed.  Halm):  „sex  mensibus  barbari 
—  quis  crederet  —  circa  montem  unum  pependerunt,  nec  die- 
bus  modo  sed  noctibus  quoque  omnia  experti;" 

Periocba  V.  pg.  H,  9  eadem  enarrat:  „Furius  Ca- 
millus,  dictator  absens  creatus,  inter  ipsum  coUoquium,  quo 
de  pacis  condicionibus  agebatur,  cum  exercitu  venit  et  Gallos 
post  sextum  mensem  urbe  expellit  ceciditque".  Consen- 
tire  videmus  Florum  cum  Periocha  V.  eundem  sine  dubio 
fontem  secutum,  quo  periocharum  auctor  usus  est,  contra 
Livium  V49,  5—6,  qui  Capitolium  a  Gallis  sexmenses  esse 
obsessum  non  perhibet. 

Altero  loco  una  cum  Aurelio  Victore  contra  Livium 
pugnat  Florus  pg.  4,  35  sqq;  ob  raptas  virgines  Veien- 
tes  Romanis  bellum  intulisse  et  fusos  fugatosque  esse, 
quod  idem  memoriae  tradidit  Aurelius  Victor  II.:  „Antem- 
nates,  Crustumini,  Fidenates,  Veientes,  Sabini  etiam  ob 
raptas  [virgines]  bellum  adversus  Romanos  sumserunt."  Quem 
locum  Carolus  Heyn  ab  Aurelio  Victore  e  Floro  esse  haus- 


»)  de  Aurel.  Vict.  XV.  L.  Vel.  Publ.  cf.  pg.  29. 
«)  Thonret:  „uber  den  gallischen  Brand"  in  annalium  philol.  clasa. 
vol.  snpplt.  11;  1880,  pg.  175  sqq. 

tum  dicit ),  qui  tauien  cuai  nomina  populorum  Romanis  inimi- 
corum  non  praebeat,  Aurelii  Victoris  fons  fuisse  non  potest. 
At  si  Eutropium  I  2  comparamus,  unde  hauserit  Aurelius 
Victor  facilius  intellegitur:  perhibet  enim  Eutropius  1.  1.: 
„commotis  bellis  propter  raptarum  iniuriam  Caeninenses  vicit 
(Romulus)  Antemnates,  Crustuminos,  Sabinos,  Fidenates, 
Veientes."  Videmus  igitur  Florum,  Aurelium  Victorem, 
Eutropium  consentire  contra  Livium  I  15,  4;  itaque  de  ex- 
cerptorum  fonte  iam  dubitari  nequit,  cum  ad  verbum  con- 
congruentem  inveniamus  Aurelium  Victorem  cum  Eutropio, 
quem  epitoma  fonte  esse  usum  satis  constare  mihi  videtur. 


De  Rufo  Festo. 

Cum  apud  Livium  I  60,  4  sub  regibus  Homam  fuisse 
per  annos  244  traditum  legamus,  Augustinum^),  Orosium, 
Rufum  Festum,  Eutropium  annos  243  Romae  esse  regnatum 
tradere  vidimus.  Praeter  hunc  totius  regni  numerum  singu- 
lorum  regum  annos  traditos  invenimus  apud  Rufum  Festum 
cap  n.,  quos  una  cum  Eutropii  numeris  abhorrere  a  livi- 
anis  videbimus.  Scribit  enim  Eutropius  (ed.  Droysen.)  12: 
„Roniulus  cum  orta  subito  tempestate  non  comparuisset  anno 
regni  tricesimo  septimo  ad  deos  transisse  creditus  est.  — 
deinde  Romae  per  quinos  dies  senatores  imperaverunt  et 
his  regnantibus  unus  annus  completus  est." 
I  3:  „(Numa  Pompilius)  morbo  discessit  quadiagesimo  et 

tertio  imperii  anno." 
I  4:  „(Tullus  Hostilius)  cum  triginta  et  duos  annos  regnasset, 

fulmine  ictus  cum  domo  sua  arsit" 
I  5:    „(Ancus  Marcius)  vicesimo   et  quarto  anno   imperii 
morbo  periit." 


')    Carolus  Heyn:    de   Floro  historico,   diss.    inaug.    Bonn.    1866. 
pg.  6.  adnot. 

*)  cf.  snpra  pg.  11. 

1  6:   „(Priscus  Tarquinius)  tricesimo  octavo  imperii  anno 
per^Anci  filios  occisus  est  et  regis  eius,  cui  ipse  suc- 

cesserat/' 
[I  7:  „(Servius  Tullius)  quot  annos  regnaverit  non  traditur."] 
I  8:  ,"(Lucius  Tarquinius  Superbus)  cum  imperasset  annos 
quattuor  et  viginti  cum  uxore  et  liberis  fugit.  —  ita 
Eomae  regnatum  per  septem  reges  annis  ducentis 
quadraginta  tribus." 

Eadem  leguntui*  apud  Kufum  Festum,  qui  Servu  TuUii 
quoque    annos    ab    Eutropio    omissos   adfert.      Post   verba 
capitis   II.:    „sic  sub   regibus    anni   numerantur   CCXLm, 
sub   consulibus   anni   CCCCLXVH,   sub  imperatoribus  anni 
CCCCYII"  repetito  regum  imperii  numero  singulos  reges  et 
quot    annos   regnaveiint    enumerat   Rufus    Festus    cap.  II. : 
„Regnarunt  Romae  per  annos  CCXLin  reges  numero  VII. 
Romulus  regnavit  annos  XXXVII; 
senatores  per  quinos  dies  annum  unum; 
Numa  Pompilius  regnavit  annos  XLIII; 
TuUus  Hostilius  regnavit  annos  XXXII; 
Ancus  Marcius  regnavit  annos  XXIIII; 
Priscus  Tarquinius  regnavit  annos  XXXVIII; 
Servius  TulUus  regnavit  annos  XLIIII; 
Lucius  Tarquinius  Superbus. 
qui  expulsus  regno  est,  annos  XXIIII." 
Efficiuntur  anni  243,   et  tertium   adfert  hunc  numerum 
Rufus  Festus  cap.  ni.:  ,.sub  regibus  per  annos  CCXLIII.  .  .  -S 
Summam  videmus  esse  inter  Rufum  Festum   et  Eutropium 
numerorum    congruentiam ;  neque  enim  aUa    quam  Foersten 
editio,  mea  quidem  opinione,  sequenda  est,  etiamsi  „Tarqui- 
nius  Priscus*'  in  „Priscus  Tarquinius"  nuUa  de  causa  trans- 
mutavisse  Foerster  mihi  videtur,  nisi  ut  plane  regum  tabu- 
lam  Rufi  Festi  cura  Eutropio  consentientem  faceret.   Impeni 
autem  numerum  huius  regis  recte  retinuit,  nuUo  contra  pug- 
nante  codice,  neque  Pirogoffius  in  dissertatione  de  Eutropn 
breviarii  indole  ac  fontibus  pgg.   13  et   15    „errore  quodam 
perductus"   Prisco  Tarquinio  XXXVin  annos  mea  quidem 

sententia   tribuit   (ut  ait  Jacobi  in  dissertatione  de  Festi 
breviaru   fontibus   pg.  12.)    sed   codicum  numerum  retinuit. 
Qua   de   causa   numerum  traditum  38  Jacobi  1.  1.  mutaverit 
in  37  facUius  intellegitur,   cum  eum  codices,    quos  Foerster 
„b"  Uttera  significavit,   sequentem  imperio   Tarquinii  Super- 
bi  XXV  annos   tribuere  videamus;    qui  numerus    si  accipi 
posset,    ceteris   non   mutatis    sane   non  plus   quam  triginta 
septem  anni  Prisci  Tarquinii  imperio  reUnquerentur.    Cum 
vero  nusquam  Priscum  triginta  septem  annos  regnavisse  tra- 
datur,  sed  omnes  codices  triginta  octo  annos  perhibeant,  hunc 
numerum  nos  accipere  et  codicem  Bambergensem,  a  quo  Tar- 
quinu  Superbi  imperium  quattuor  et  viginti  annorum  fuisse 
fertur,  sequi  oportet;  hoc  enim  solo  modo  convenit  numerus 
a  Festo  tribus  locis  traditus  cum   summa  singulorum  regum 
imperu  annorum.    Quae  Pirogolfium   non  fugerunt,    qui  nu- 
merum    243    in    244    mutavit.     Neque   tamen   meUore   iure 
livianum  numerum  pro  Rufino  substituere  mihi  videtur,  quam 
Jacobi  annorum   37  Tarquinii  Prisci  imperium  fuisse  dicit. 
Summa  igitur  inter  Eutropium  et  Rufum  Festum  nume- 
rorum   consensio   est.      Tamen    hunc   illo   auctore  non  esse 
usum  Jacobi  pgg.  11  et  12  docuit,   at  ne  iis  quidem  locis 
(Rufi  Festi  capp.  20—25.),  quibus  Jacobi  ex  Eutropio  Rufum 
Festum  hausisse  arbitrandum  esse  dicit,  Rufum  ab  Eutropio 
pendere  Mommsenus  in  prooemio  Eutropu  editionis  Droyseni- 
anaeO    satis   mihi   probavisse  videtur.      E  communi  igitur 
fonte  utrumque  hausisse  efficitur;  cum  autem  propter  noti- 
tiarum  brevitatem  vix  concludi  possit,  unde  manaverint,  quae 
apud  Rufum  Festum  tradita  invenimus,  non  dubitari  potest 
Eutropii  auctorera  iUura  Livii  epitomatorera  fuisse,  qui  plerum- 
que  LivU  ipsius  verba  servavit  adhibitis  interdum  aUis  quo- 
que  fontibus;  quo  factum  est,  ut,  cum  Rufus  Festus  et  Eu- 
tropius  cum  Livio  consentientes  perhibeant  regnasse 
(Liv.  I  21,6)  Romulum  annos  37 
(  „    I  17,  5.6)  interregnum  fuisse  anni  1 


')  pg.  xxvr. 

I  21,  6)  Numam  Pompilium  annos  43 
I  31,  8)  Tullum  Hostilium  „  32 
I  35,  1)  Ancum  Martium  „       24 

I  40,  1)  Tarquinium  Priscum  „  38 
I  48,  8)  Servium  Tullium  „       44 

alium  numerum  traditum  inveniamus  ab  Eutropio  et  Rufo 
Festo  regni  Lucii  Tarquinii  Superbi,  et,  quod  cum  his 
cohaeret,  summae  omnium  regum  imperii  annorum;  legimus 
enim  apud  Livium  I  60,  3:  „L.  Tarquinius  Superbus  regnavit 
annos  quinque  et  viginti"  et  I  60,  4:  .regnatum  Romae  est 
ab  condita  urbe  ad  liberatam  annos  ducentos  quadraginta 

quattuor.*'  . 

Sed  quamquam  brevissimus  est  Rufi  Festi  libellus,  non 

solum  hoc  uno  loco  sed  etiam  duobus  aliis  una  cum  Livu 

excerptoribus  eum  ab  ipso  Livio  abhorrere  videmus,  quorum 

alterum   adfert  Thouret  in    annal.   phHol.  class.  vol.  supplt. 

XL  pg.  176  sqq.:  tradit  enim  Rufus  Festus  cap.  YI.:  „aurum 

et  signa,  quae  Galli  ceperunt,  reportavit  (Camillus.)" ;  quae 

apud  Eutropium  quoque  leguntur  I  20:  „secutus  eos  Camillus 

ita  cecidit,  ut  et  aurum,   quod  his  datum  fuerat,  et  omnia, 

quae  ceperant  militaria  signa  revocaret."    Signa  autem  a 

Camillo   Gallis  esse  erepta  Livius  memoriae   non  prodidit. 

(cf.  Liv.  V  49,  5.  6.)  ... 

Alterum  Rufi  Festi  locum,  de  quo  ut  verba  faciam  restat, 
una  cum  iis,  quae  perhibentur  a  Vopisco,  Eutropio,  Pseudo- 
Idatio,  Cassiodoro  non  e  Livio  sed  ex  eius  epitoma  fluxisse 
docuitMommsenus(vide,r6mischeChronologie'  pg.  204,  2.  Aufl.) 

Cum  enim  quinque  annos  sine  magistratu  Romam  fuisse 
tradatLivius  yi35:  „comitia  praeter  aedilium  tribunorum- 
que  plebi  nulla  sunt  habita;  Licinius  Sextiusque  tribuni 
plebis  refecti  nullos  curules  magistratus  creari  passi  sunt, 
eaque  solitudo  magistratuum ,  ~,  per  quinquennium  urbem 
tenuit",  quattuor  contra  annos  perhibent:  Yopiscus,  Taci- 
tus  1 :  „video  mihi  obiici  posse  curules  magistratus  apud  maiores 
nostros  quadriennium  in  republica  non  fuisse",  Eutropius 
n  3:   „quadriennium    ita  in  uvbe  fluxit,  ut    potestates    ibi 

maiores  non  essenfS  Idatius  362:  „postea  annis  IV  nemo 
curulis  magistratus  fuit",  Cassiodorus  362:  „L.  Yalerius 
et  M.  Manlius  .  .  .  tunc  dignitates  mutatae  sunt  et  in  loco 
consulum  per  annos  XVII  tribuni  militares  fuerunt.  Quibus 
ob  insolentiam  remotis  per  annos  nil  potestas  consulum 
tribunorumque  cessavit."  *) 


2.) 


De  Cassiodoro. 

Magnum  Aurelium  Cassiodorum  Senatorem  ea,  quae  de 

re  pubUca  Romana  adfert,  ex  eadem  Livii  epitoma,  qua  ceteri 

excerptores  usi  sunt,  hausisse  Mommsenus^)   optime  docuit: 

1.)    Cassiodor.  362 :  per  annos  IIII  potestas  consulum  tribu- 

norumque   cessavit."    (vide  quae   de  his  disseruimus 

Cassiodor.  245:  „Iunius  Brutus  et  L.  Tarquinius.  hi 
annum  integrum  minime  tenuerunt,  ad  peragendum 
tempus  aUis  subrogatis  id  est  L.  Valerio,  Sp.  Lucretio 
et  Horatio  PulviUo.^'  Lucium  Valerium  illius  subrogati 
consulis  nomen  fuisse  aeque  ac  Cassiodorus  perhibent 
AureUus  Yictor  XV;  Eutropius  I  9;  Periocha  H; 
Augustinus  pg.  200,  5  (cf.  supra  pg.  16.),  cum  et 
Livius  II  2  et  Valerius  Maximus  4,  1,  1  Publium 
Valerium  eum  nominent. 

SimiUter  consulem  anni  576  Cassiodorus  appeUat  Cn. 
Manlium,  quo  una  cum  Obsequente  8.  discrepat  ab 
iUis,  quae  apud  Livium  40,59  legimus:  „creati^  sunt 
consules  M.  lunius  Brutus  A.  Manlius  Vulso." 


3.) 


^To^tuor  annoi  nm  interregnum  fuisse  Dio  Cassius  quoque  tradidit 
apud  Zonaram  VH  24.  pg.  361  D.  (cf.  Pirogofdum  pg.  28). 

«)  Mommsen:  die  Chronik  des  Cassiodor,  in  „Abhandlungea  der 
Kgl.  sachs.  GeseUsch.  der  Wissenschaften"  Vlll  547  ff. 

His,  quos  collegit  Moinrasenus,  locis  ires  alios  adiungit 
Zangemeister^),  quibus  una  cum  Orosio  abhorrere  dicit  Cassio- 
dorum  a  Livio: 

Oros.  rV    7,  1  =  Cass.  490  Quintus  (pro  Marco.) 
„     IV  11,  6  =  Cass.  5132)  Catulus  (pro  Cercone.) 

V  16,  1  =  Cass.  649  C  Manlius  (pro  Cn.  Mallio.) 

Dolendum  est  Livii  libros  16;  19;  67  esse  deperditos, 
qui  res  a  consulibus  annorum  490,  513,  649  gestas  conti- 
nuerunt.  Nam  cum  verisimile  sit  recta  a  Livio  consulura 
nomina  esse  tradita,  cum  ipsum  inspicere  iam  non  liceat, 
diiudicari  non  poterit,  utrum  Cassiodori  et  Orosii  auctor  apud 
Livium  haec  invenerit  an  aliunde  falsa  illa  nomina  hauserit. 
Sed  ut  mendis  vel  dissensionibus,  quas  easdem  apud  Cassio- 
dorum  et  comphires  excerptores  esse  vidimus,  docetur  Cassio- 
dorum  non  Livio  ipsi  sua  debere,  ita  maxiraa  interdum  inter 
Cassiodorum  et  Livii  excerptores  verborum  congruentia  (quam- 
vis  perbreves  sint  illius  adnotationes)  verisimile  lit,  Cassio- 
dorum  ex  communi  excerptorum  fonte,  id  est  ex  epitoraa  Livii 
illa  deperdita,  hausisse.  Quae  quattuor  locis  Mommsenus 
probavit:  Cass.  571;  648;  658;  671,  quorum  priraus  ipsius 
fontis  fortasse  verba  praebet.  Legiraus  enim  Cass.  571: 
„M.  Claudius  et  Q.  Fabius  Labeon.  His  consulibus  Hannibal 
apud  Prusiam  veneno  periit.^'  eaderaque  inveniraus  apud  Ob- 
sequentera  pg.  112,  7:  «Hannibal  in  Bithynia  veneno  periit" ; 
quae  fontis  verba  et  Orosius  lY  20,  29  (veneno  se  necavit) 
et  Periocharura  auctor  pg.  42,  16  (veneno  sibi  mortera  con- 
scivit)  mutavisse  mihi  videntur.  Livius  ipse  scribit  39,  45,  51: 
nHannibal  venenum  poposcit  —  poculum  exhausit." 
Cass.  648:  „Per  Servilium  Caepionem  cons.  iudicia  equitibus 

et  senatoribus  communicata." 
Obsequens  pg.    124,  20:    „Per  Caepionera  consulera  sena- 

torum  et  equitum  iudicia  communicata." 
Cass.   658:    „Ptolemaeus   Aegypti   rex  populum  Romanum 

heredem  reliquit/* 

*)  cf.  „Fe8tschrift'^  pg^.  102. 

•)  613  siue  dubio  pro  519  Zangemeisteri  scribendtim  est. 

Obsequens  pg.  127,  26:  „Ptolemaeus  rex  AegjT)ti  Cyrenis 
mortuus  S.  P.  Q.  Romanura  heredem  reliquit."  Quibus 
addenda  sunt  ea,  quae  leguntur  Perioch.  pg.  72,  20: 
„Ptolemaeus,  Cyrenaeorum  rex,  cui  cognomen  Apionis 
fuit,  mortuus  heredem  populum  Romanum  reliquit.'* 

Cass.  671:  „L.  Scipio  et  C  Norbanus.  his  conss.  Capitolium 
custodum  neglegentia  concreraatur.^* 
Obsequens  pg.  132,  10:  „.  .  aeditui  Capitolium  una  nocte 
conflagravit.'* 
Cum  Moramsenus  inter  se  comparet  complures  Cassiodori 

et    Obsequentis    locos,   Zangemeister   Cassiodori    et    Orosii 

duos   locos   adfert,    quorum    alter   optirae   causam   nostram 

adiuvat  alter  minus  ei  prodesse  mihi  videtur: 

Cass.  524:  „M.  Aemilius  et  M.  Junius.  His  conss.  Hamilcar 
Hannibalis  pater  in  Hispania  bellura  Romanis  parans 
occisus  est.  Hic  solitus  dicere  quattuor  filios  contra 
p.  R.  velut  catulos  leonis  [se]  educare.^* 
Orosius  IV  13,  1:  «Hamilcar,  dux  Carthaginiensiura,  ab 
Hispanis  in  bello,  cum  aliud  bellum  adversus  Romanos 
clam  pararet,  occisus  est." 
Sine  dubio  eundera  auctorem  hoc  loco  sequitur  Cassio- 

dorus,  quem  Orosius  adliibuit ;  quod  non  tam  facile  intelligitur 

altero  loco:  . 

Cass.  705;  „L.  Lentulus  et  C.  Marcellus.  His  conss.  per- 
niciosae  in  curia  conflantur  de  Pompeio  Caesareque 
discordiae.  Sed  Gaius  Julius  Caesar  de  Gallis  veniens 
Pompeium  fugavit  Italia  aurum  atque  argentum  Romae 
de  aerario  sustulit  ac  primus  Romanorum  singulare 
obtinuit  imperium.** 
Orosius  VI  16,  5:  „Caesar  Romam  venit  negatamque  sibi 
ex  aerario  pecuniam  fractis  foribus  invasit  protulitque 
ex  eo  auri  pondo  quattuor  milia  centum  triginta  et 
quinque,  argenti  prope  nongenta  milia." 
(Ad    initium    Cassiodori    loci    comparandus    etiam    est 

Obsequens  pg.  134,  20:  „inter  Caesarem  et  Pompeium  bella 

civilia  exorta.") 

Hi  sunt  loci,  quos  Zangemeister  et  Mommsenus  con- 
tiilerunt.  Comparatione  accurata  facta  inter  omnia  ea,  quae 
Cassiodorus  consulum  fastis  addidit,  et  excerptorum  locos, 
quibus  eadem  atque  apud  Cassiodorum  enarrantur,  compluribus 
etiam  aliis  locis  ea,  quae  Zangemeister  et  Mommsenus  pro- 
baverunt,  firmari  videbimus. 
Cass.  253:  „Dictator  primus  T.  Largus  et  magister  equitum 

Sp.  Cassius  ordinatur.'* 

Eadem  leguntur  apud  Livium  n  18,  5  et  apud  Eutropium 
I  12:  „Dictator  autem  Romae  primus  fuit  Larcius,  magister 
equitum  primus  Spurius  Cassius.** 

Cass.  300:   „legati  Athenas  missi  ad  leges  describendas.*' 
Livius  m  31:   „missi  legati  Athenas  .  .  iussique  inclitas 

leges  Solonis  describere.^* 
Periochae  pg.  8,  23:  „petitis  per  legatos  et  adlatis  Atticis 

legibus." 
Cass.  302:   „a  consulibus  ad  decemviros  translatum  impe- 

rium  est." 
Periochae  pg.  8,  24:  „a  consulibus  ad  decemviros  imperium 

translatum." 
Livius  ni  33:  „mutatur  forma  civitatis  ab  consulibus  ad 

decemviros,  quemadmodum  ab  regibus  ante  ad  consules 

venerat,  translato  imperio.* 
Cass.  416:  „rostra  navium  de  Antiatibus  in  foro  fixa  sunt.*' 

Comparari  potest  solus  Livius  Vin  14. 
Cass.  422:   „pax  cum  Alexandro  rege  Epiri  facta  est."  — 

Livius  solus  horum  similia  praebet  YTTT  17. 
Cass.  428:  „Alexandria  in  Aegypto  condita.''    Cum  nihil  de 

Alexandria  condita  ab  excerptoribus  perhibeatur,  rem 

enarrat  Livius  VIII  24. 
Cass.   442:   „per  Appium  Claudium  censorem  via  facta  et 

aqua    inducta    est,    quae    ipsius    nomine    nuncupatur." 

Quam  rem  enarratam  invenimus  apud  Livium  IX  29,  6: 

,,censura  clara  eo  anno  Apii  Claudii  et  C.  Plautii  fuit, 

memoriae    tamen    felicioris    ad    posteros    nomen   Appi, 

quod  viam  munivit  et  aquam  in  urbem  duxit,"     Verba 

tamen  Cassiodori  simillima  leguntur  etiam  apud  Eu- 
tropium  II  9:  „eo  tempore  Appius  Claudius  censor 
aquam  Claudiam  induxit  et  viam  Appiam  stravit." 
Quibuscum  consentiunt  Periochae  pg.  15,  24:  „Appius 
Claudius  censor  aquam  Claudiam  perduxit,  viam  stravit, 
quae  Appia  vocata  est"  et  Aurelius  Victor  34,  7: 
„Viam  usque  Brundisium  lapidibus  stravit,  unde  illa 
Appia  dicta,  aquam  in  urbem  induxit." 

Cass.  448:    „viae   per   agros   publice   factae";   quae   apud 

Livium  solum  tradita  invenimus  9,  43:  „viae  per  agros 

publica  impensa  factae." 
Cass.    534:    „via    Flaminia   munita   et   circus    factus,    qui 

Flaminius  appellatur." 
cf.  Periochas  pg.  24,  2:  „C.  Flaminius  censor  viam  Fla- 

miniam  munivit  et  circum  Flaminium  exstruxit." 

Cass.  619:  „AemiIianus  Scipio  ob  Numantinura  bellum,  cum 
y  candidatus  non  esset,  consul  creatur." 

Periochae    pg.    61,    21:    „cum  bellum  Numantinum    vitio 

ducum    non    sine   pudore    publico   duraret   delatus    est 

ultro   Scipioni   Africano    a   senatu    populoque   Romano 

consulatus." 

Eutropius  IV  17:  „  .  .  Publius  Scipio  Africanus  secundo 

consul  factus  et  ad  Numantiam  missus  est." 
Orosius  V  7,  1 :  „Scipio  Africanus  consensu  omnium  tribuum 
consul  creatus  est  atque  ad  expugnandam  Numantiam 
cum  exercitu  missus  est." 
Cass.  632:   „C.  Sextius  oppidum  aedificavit,   in  quo  aquae 
Sextiae,  in  Gallis." 
Periochae  pg.  66,  24:  „C.  Sextius  procos.  victa  Saluviorum 
gente   coloniam   Aquas   Sextias   condidit,   ob   aquarum 
/  copiam  e  caldis  frigidisque  fontibus  atque  a  suo  nomine 

ita  appellatas." 
Cass.  685:    „a.  Q.  Catulo   reparatum   dedicatumque   Capi- 
tolium  est." 
Periochae  pg.  88,  13:  „templum  lovis  in  Capitolio,   quod 

incendio   consumptum    ac   refectum   erat,   a.  Q.  Catulo 

dedicatum  est." 
Cass.  693:  „Catilina  in  agro  Pistoriensi  a.  C.  Antonio  bello 

peremptus  est.^* 
Periochae  pg.  90,  20 :  „CatiIina  a  C.  Antonio  procos.  cum 

exercitu  caesus  est." 
Eutropius  VI  15:  „ab  Antonio  .  . .  Catilina  victus  proelio 

est  et  interfectus." 
Obsequens  pg.  134,  24:  „C.  Antonius  procos.   cum  in  agro 

Pistoriensi    Catilinam    devicisset,    laureatos    fasces    in 

provinciam  tulit." 

Cass.  696:  „Clodii  rogatione  Cicero  in  exilium  est  profectus." 
Periochae  pg.  91,  7:  „M.  Cicero  lege  a  P.  Clodio  tr.  pl. 

lata,    quod   indemnatos    cives    necavisset,    in    exilium 

missus  est." 
Cass.  697:  „Propter  civiles  dissensiones  per  S.  C.  de  exilio 

Cicero  revocatur." 
Periochae  pg.  91,  22:  „M.  Cicero  Pompeio  inter  alios  res 

gerente   et   T.  Antonio  Milone   tr.  pl.   ingenti  gaudio 

senatus  ac  totius  Italiae  ab  exilio  reductus  est." 
Cass.  707:    „Caesar  Pompeium  Farsalio    proelio  superavit, 

Pompeius  fugiens  in  Aegypto  occisus  est." 
Periochae  pg.  96, 12:  „Cn.  Pompeius  ad  Dyrrachium  obsessus 

a  Caesare  et  —  obsidione  liberatus,  translato  in  Thes- 

saliam  bello  apud  Pharsaliam  acie  victus  est." 
Perochiae  pg.  96,  22:  „Cn.  Pompeius  cum  Aegj^ptum  pe- 

tisset,  iussu  Ptolemaei  regis  —  occisus  est." 
Obsequens   pg.    135,  4:   „(Pompeius)  mox   acie   victus  in 

Aeg}i)to  occisus  est." 

Uberior  de  hac  re  est  Eutropius  VI  21. 

Cass.  710:   „M.  Antonius  Lupercalibus  sella  aurea  sedenti 
Caesari  diadema  renuenti  imposuit,  atque  idibus  Martiis 
Caesar  in  Pompeia  curia  occisus  est." 
Obsequens  pg.  136,  7:  „ipse  Caesar  viginti  tribus  vulneribus 
in  curia  Pompeiana  a  coniuratis  confossus.** 


/ 

Periochae  pg.  99,  18:  „Caesar  iu  Pompei  curia  occisus  est 

XXIII  vulneribus." 
Aurelius  Victor  cap.  78,  10:  „dictator  in  perpetuum  factus 
a  senatu  in  curia  Cassio    et  Bruto   caedis  auctoribus 
tribus  et  viginti  vulneribus  occisus  est." 
Eutropius  VI  25:  „Caesar  cum  senatus  die  inter  ceteros 
venisset  ad  curiamtribusetviginti  vulneribusconfossus  est." 
Orosius   VI  17,  1:   „(Caesar)   in   curia   viginti   et   tribus 
vulneribus  confossus  est.^^ 
Cass.  711:  „Caesar  Octavianus,  Antonius  et  Lepidus amicitiae 
foedus  inierunt.    M.  Cicero  Caietae  per  Popilium  militem 
occisus  est  annorum  LXIII.     Caesar  Octavianus  forum 
Augustum  aedificavit." 
Periochae  pg.  102,  12:  „huius  (Ciceronis)  occisi  a  Popillio 
legionario    milite,    cum    haberet    annos    LXIII,    caput 
quoque  cum  dextra  manu  in  rostris  positum  est." 
Aliis    verbis    Ciceronis    per    Antonium    proscriptionem 
enarrant    Orosius    VI    18,    11;    Aurelius    Victor    cap.    81; 
Eutropius  Vn  2. 

Cass.  723:  „apud  Actium  M.  Antonius  a  Caesare  superatur." 
C a s s.  724:  „Antonius a Caesare  proelio peremptus  Alexandriae 
in  mausoleo  cum  Cleopatra  reconditur.'* 
Periochae  pg.  106,  30:  ,:Antonius  ad  Actium  classe  victus 
Alexandriam  profugit,  obsessusque  a  Caesare  in  ultima 
desperatione  rerum,  praecipue  occisae  Cleopatrae  falso 
rumore  impulsus  se  ipse  interfecit.    Cleopatra  voluntario 
morte  defuncta." 
Eutropius  Vn  7 :  „(Antonius)  victus  est  ab  Augusto  navali 
pugna  clara  et  inlustri  apud  Actium,  qui  locus  in  Epiro 
est,  ex  qua  fiigit  in  Aeg}i)tum  et  desperatis  rebus,  cum 
omnes  ad  Augustum  transirent,  ipse  se  interemit.  Cleopatra 
sibi  aspidem  admisit  et  veneno  eius  extincta  est." 
Cass.  727:   „Caesar  leges  protulit,   iudices   ordinavit,   pro- 
vincias  disposuit  et  ideo  August  uscognominatus  est." 
Periochae  pg.   107,   12:    „C.  Caesar  rebus   compositis  et 

omnibiis    provinciis    in    certam    formam    redactis  .  .  . 

Augiistus  quoque  cognominatus  est." 

Cass.  729:  „Cantabros Germanos  Salassos Caesar  perdomuit." 

Periochae   pg.    107,  20:    „a  Caesare    adversus    Hispanos 

(bellum)  gestum  refertur,  et  Salassi,  gens  Alpina,  per- 

domiti"    (cf.  etiam  Eutropium  Vii  9.) 

Similia  apud  ceteros  excerptores  omnino   non  habent, 

quae   Cassiodoms  adposuit  ad  annos    516;  535;  568;   596; 

601;  639;   670;   730;    734;   735;   cum   Livio   autem   solo,   ut 

vidimus,  coraparari  possunt,   quae  adnotavit  ad  annos  416; 

422;  428;  448;  568.     Sed   quamquam  ne   illa   quidem,   quae 

tradit  Cassiodorus  sub  annis  300;  696;  697;  707;  723;  724; 

619,  et  quae  etiam  apud  Orosium  et  apud  Periochas  enarrata 

invenimus,   causam  nostram    iuvare  possunt,   quia  ad  com- 

parationem  non  apta   sunt,  satis  tamen  multi  loci  restant, 

quibus  ostenditur,  Cassiodorum  non  solum  cum  Obsequente 

et   Orosio   sed   etiam  cum  Eutropio   et  imprimis   cum  Pe- 

riocharum  auctore  cohaerere. 

Magnam  enim  videmus  esse  verborum  convenientiam  inter 
Cass.  253  et  Eutr.  I  12. 
Cass.  442    „  Eutr.  11  9;  Per.  pg.  15,  24. 

Per.  pg.  8,  24. 
Per.  pg.  24.  2. 
Per.  pg.  66,  24. 
Per.  pg.  102,  12. 
Per.  pg.  107,  12. 
Per.  pg.  107,  20. 

Per.  pg.  72,  20;  Obsequ.  pg.  127,  26. 
Per.  pg.  99,  18;  Obsequ.  pg.  136,  7. 
Quibus  additis  illis,  quae  Mommsenus  et  Zangemeister 
de  Cassiodori  huius  partis  fonte  docuerunt,  satis  probari 
mihi  videtur,  Cassiodorum  quoque  epitomae  illi  deperditae 
sua  debere;  et  ne  illis  quidem  locis,  quibus  aut  Livium 
solum  comparare  possumus  (Cass.  416;  422;  428;  448;  568), 
aut  quibus  maximum  verbomm  concentum  esse  videmus  non 
solum  inter  Cassiodorum  Liviique  excerptores  sed  etiam  inter 


Cass.  302 
Cass.  534 
Cass.  632 
Cass.  711 
Cass.  727 
Cass.  729 
Cass.  658 
Cass.  710 

Cassiodorum  et  Livium  ipsum  (Cass.  253;  300;  302)  fontem 
suum  mutavisse  Cassiodorum  puto ;  facillime  enim  intellegitur, 
multa  ad  verbum  e  Livio  esse  hausta  ab  illo  epitomae  deper- 
ditae  auctore,  quem  cum  sequerentur  excerptores  servati, 
mirandum  esset,  nisi  saepissime  Livii  verba  apud  ipsos 
legeremus. 

De  Obsequente. 

Livium  ipsum  non  fuisse  Obsequentis  auctorem  duobus 
docetur  locis,  quorum  alterum  adfert  Zangemeister  ^)  alterum 

Mommsenus.2) 

1.  Tradidit  enim  Obsequens  pg.  112,  7:  „in  Sicilia 
insula  nova  maritima"  una  cum  Orosio  IV  20,  30:  „in  Sicilia 
tunc  Vulcani  insula,  quae  ante  non  fuerat,  repente  mari 
edita."  Quae  satis  perverse  tradita  eundem  fontem  mihi 
ostendere  videntur;  neque  tamen  Livius  ipse  talia  exhibuit, 
cum  apud  eum  legatur  39, 56,  6:  „  .  .  .  haudprocul  Sicilianovam 
insulam,  quae  ante  non  fuerat,  novam  editam  e  mari  esse." 

2.  Altero  loco  „Cn.  Manlium"  nominat  Obsequens  ^)  una 
cum  Cassiodoro  consulem  anni  576  pro  „A.  Manlio'',  quod 
recte  a  Livio  traditum  fuisse  verisimile  est. 

Quibus  cum  doceatur  Obsequentem  Livio  non  esse  usum, 
maximo  inter  Obsequentem  ceterosque  excerptores  textus 
concentu  comprobari  mihi  videtur  Obsequentem  quoque 
ex  epitoma  perdita  hausisse.  Prodigiorum  locos  similes,  qui 
apud  Livium  eiusque  excerptores  inveniuntur,  Jahnius  in 
editione  Periocharum  et  Obsequentis  adscripsit,  et  videmus 
ad  verbum  fere  congruere  prodigia  ab  Obsequente  tradita 
cum  Livio: 

Obsequens  1  —  Livius  37,  3,  2; 

2  ^       „       38,  36,  4; 

3  —        M       39,  22,  Oj 


» 


» 


»)  cf.  „Fe9tschrift"  pg.  102. 
^  cf.  Cassiodor.  696. 
^  cf.  supra  pg.  53. 

Obsequens    4 
5 

-  Livius  (?  39,  46,   5;  39,  56,  6;) 

-  „       40,  2,   1-3; 

6  —        „       40,  19,  1—4;  40,  29,  2; 

7  —        „       40,  45,  3;  40,   59,  7; 

8  —  (similis  locus  non  exstat.) 

9  —  Livius  41,   14,   7;  41,   15,   1  —  4; 
41,   16,  3;  41,   18,   11; 

10  —        „       41,  21,  5  —  7; 

11  —        „       45,  16,  5. 

Quae  Obsequentis  prodigia  cum  Livio  ipso  comparare 
possumus;  sed  quamquam  simillima  sunt  utriusque  verba,  non 
Liviuni  esse  Obsequentis  auctorem,  ut  supra  iam  dixi,  docue- 
runt  Zangemeister  et  Mommsenus.  Praeterea  illud  „aedes 
lovis"  Obsequens  (3)  Livio,  qui  scribit  ,.aedes  Opis",  non 
debere  mihi  videtur,  et  fortasse  ille  quoque  consulum  nomi- 
num  ordo,  quo  Obsequens')  —  una  cum  Cassiodoro  572  et  696 
contra  Livium  pugnat,  epitomae  utriusque  fonti  tribuendus 
est.  Quae  ad  verbum  saepe  a  Livio  paucis  iam  plerumque 
tradita  prodigia  enarravisse  videtur;  maximam  enim  etiam 
inter  Orosium  Periochasque  et  Livium  prodigiorum  simili- 
tudinem  esse  videmus: 

Orosius  II  12,  2  —  Livius  III  5,  14; 
Periochae  pg.  39,  1  —       „       XXXV  21,  4. 

quamquam  sine  dubio  neque  Periocharum  auctor  neque  Orosius 
e  Livio  ipso  hauserunt;  quo  factum  est,  ut  apud  Qbsequen- 
tem  quoque  eadem  fere  verba  atque  apud  Livium  haud  raro 
legamus.  Sed  ut  cum  ipso  ita  cum  ceteris  excerptoribus 
saepissime  Obsequens  congruit.  Sunt  enim  simillima  inter 
se,  quae  tradunt: 

Obsequens  pg.  117,  24  et  Orosius  V 
„  pg.  118,  25    „         „        V 

pg.  119,     5    „         „        V 

pg.  121,   10  „ 

4,  8; 
C,  1; 
6,  2; 
V   10,   11; 


')  cf  Obsequentem  5  et  8. 

August.  ni  31; 

pg.  123 

pg.  129 

pg.  130 

pg.  131 

pg.  134 

pg.  118 

pg.  126 

pg.  134 

pg.  135 

pg.  138 

pg.  136 

pg.  120 

Pg.  121 

V  15,  20.  21; 

V  18,  3-6; 

V  18,  9; 
AugUSt.  III  23; 

V  19,   18; 
VI  14,  5;  yil2,  11; 

Periochae  pg.  60,  20; 

Pg.  71,  12; 

Morus  III  11 

Orosius  VI  20,  5; 
August.  in  11; 

„  m  31;  Perioch. 

pg.    66,    26;    Oros.    V   11,  2; 
pg.  131,   24   „  August.  in  7;   Aurelius 

Victor  cap.  70,  3; 
pg.   132,      1  „  August.  n  25. 

Videmus  igitur  haud  paucis  locis  Obsequentis  prodi- 
giorum  descriptionem  eandem  fere  esse  atque  Augustini 
Flori,  Aurelii  Victoris  et  imprimis  Periocharum  et  Orosii, 
neque  errare  nos  existimo,  si  Obsequentem  ut  illa  superiora, 
quae  sine  dubio  non  e  Livio  ipso  hausit,  haec  quoque  com- 
muni  excerptorum  fonti,  id  est  epitomae  illi  deperditae, 
debere  putamus. 

Neque  aliter  iudicandum  esse  mihi  videtur  de  adnota- 
tionibus  ad  res  gestas  Romanorum  spectantibus,  quas 
Obsequens  haud  raro  et  inseruit  et  adiunxit  prodigiorum 
enarrationi;  quae  quamvis  paucorum  plerumque  sint  ver- 
borum,  tamen  propius  interdum  ad  excerptoris  alicuius  textum 
accedunt  quam  ad  Livii  ipsius  verba.  Cuiusmodi  supra  iam 
allati  sunt  complures  loci,  cum  de  Cassiodori  fonte  diceretur 
(cf.  Cass.  671;  648;  657;  671),  sed  non  solum  apud  Cassio- 
dornm,  sed  etiam  apud  ceteros  Livii  excerptores  similia  exstant: 


-^  u 


Obsequens  pg.  113,  13:  „Vestae  penetralis  ignis  extinctus." 
Periochae  pg.  43,  25:  „ignis  in  aede  Vestae  extinctus  est." 
Obsequens   pg.    119,  17:  „bellum   fugitivorum   in   Sicilia 
exortum.** 
Periochae  pg.  61,  24:  „bellum  servile  in  Sicilia  ortum." 
Orosius  V  6,  3:  „in  Sicilia  bellum  servile  ortum  est." 
Obsequens  pg.  120,24:  „Phrygia  .  .  recepta  Asia,  Attali 
testamento  legata  Romanis." 
Periochae  pg.  64,  6:   „Aristonicus,  Eumenis  filius,  Asiam 
occupavit,  cum  testamento  Attali  regis  legata  populo 
Romano  libera  esse  deberet." 

(vide  etiam  Oros.  V  8,  4;  Eutr.  IV  18.) 
Obsequens  pg.  122,  3:   „Fregellae,  quae  contra  Romanos 
coniuraverunt,  dirutae." 
Periochae  pg.   65,  24:   „L.  Opimius  praetor   Fregellanos, 
qui  defecerant,  in  deditionem  accepit,  Fregellas  diruit." 
Obsequenspg.  123,  11:  „tres  uno  tempore  virgines  Vestales 
nobilissimae  —  incesti  poenas  subierunt." 
Periochae   pg.    68,    6:    „AemiIia   Licinia  Marcia  virgines 
Vestales  incesti  damnatae  sunt." 
(cf.  Oros.  V  15,  22.) 
Obsequens   pg.    125,   9:   „Cimbri  Alpes  transgressi   post 
Hispaniam  vastatam  iunxerunt  se  Teutonis." 
Periochae  pg.  70,  14:  „Cimbri  vastatis  omnibus,  quae  inter 
Rhodanum  et  Pyrenaeum  sunt  per  saltum  in  Hispaniam 
transgiessi  ibique  multa  loca  populati  a  Celtiberis  fugati 
sunt,  reversique  in  Galliam  in  belli  casus  se  Teutonis 
coniunxerunt." 
Obsequens  pg.  133,  24  cf.  Cassiodorum  693. 

pg.  134,  20  cf.  „  705. 

pg.  135,     4  cf.  „  707. 

„  pg.  136,     7  cf.  „  710. 

Multi  restant  loci,  quibus  Obsequens  res  a  ceteris  Livii 
excerptoribus  tractatas  paucissimis  tangit;  sed  cum  aliis 
verbis  usus  nimis  ab  illis  abhorreat  locos  illos,  quippe  qui 
rem  nostram  non  augeant,   non  exscripsi.    Satis  enim  his, 


» 

quos  enumeravi,  locis  demonstrari  puto  Obsequentem  quoque 
ex  eodem  fonte  hausisse,  quo  usi  sunt  Periocharum  auctor, 
Orosius,  Cassiodorus. 


y 


De  Eutropio. 

De  „breviarii  a.  u.  c.  indole  ac  fontibus"  optime  disseruit 
Pirogoffius.  Qui  cum  accuratissime  quos  fontes  secutus  sit 
Eutropius  quaesiverit,  liviana  quidem  esse  plurima,  quae  in 
eius  breviario  exstant,  comprobavit:  neque  tamen  e  Livio 
ipso  eum  hausisse  putat,  cum  dissensiones,  quae  inter  Livium 
et  Eutropium  —  Rufum  Festum  —  Cassiodorum  inveniuntur, 
„chronico  cuidam  e  Livio  hausto  Eutropiique  et  Cassiodori 
fonti  communi"  tribuendas  esse  dicat.^)  Cum  antem  illum 
fontem  supra  iam  de  Cassiodoro  locutus  eundem  esse  demon- 
stravisse  mihi  videar,  ex  quo  fluxerunt  Periochae,  Orosius, 
Obsequens,  Augustinus,  Eutropium  quoque  epitoma  illa  Livii 
deperdita  usum  esse  efficitur. 

Pugnat  autem  Eutropius  contra  Livium  his  locis: 

1.  Eutr.  I  3:    „Numa  Pompilius  morbo  decessit."     cf.  Au- 

relium  Victorem  III  3;  Augustinum  in  15.*) 

2.  Eutr.1.5:  „AncusMarciusmorboperiit."  cf.Aug.  11115.^) 

3.  Eutr.  I  7:  „montes  tres  Quirinalem,  Viminalem,  Capito- 
linum  urbi  adiecit." 

Per.  pg.  4,  19:  „colles  urbi  adiecit  Quii-inalem,  Viminalem, 
Esquilinum  (Servius  Tullius)."  Qui  cum  ad  verbum  inter 
se  consentiant,  Livius  tradit  I  44,  3:  „addit  duos  colles 
Quirinalem  Viminalemque,  inde  deinceps  auget  Esquilias 
ibique  ipse,  ut  loco  dignitas  fieret,  habitat." 

4.  Eutr.  I  7:  „(Servius  Tullius)   primus    omnium    censum 

ordinavit." 
Per.  pg.  4,  17:  „is  censum  primum  egit." 
Per.  pg.  5:  „censum  primus  omnium  egit." 


»)  Pirogoffins  pg.  80. 

*)  Pirogoffius  pg.  45;  vide  supra  pg.  13. 

Cass.:  (Mommsen.  pg.  593)  „Servius  Tullius,  qui  primus 
censum  instituit  civium  Romanorum.'*  Livius  quoque 
I  42,  5  tradit:  „  .  .  censum  enim  instituit",  tamen  verba 
illa  „primus  omnium"  Eutropii,  PeriocLarum,  Cassiodori, 
cum  non  apud  Livium  legantur,  epitomam  mihi  indicare 
videntur. 

5.  Eutr.  18:  ,,regnatum  est  Eomae  amos  243."     vide  quae 

supra  diximus  pg.  50  sq. 

6.  Eutr.  18:  „postea  Ardeam  oppugnans  in  octavo  decimo 

miliario  ab  urbe  postiam  civitatem  imperium  perdidit 
(Tarqu.  Superbus)."  Rufus  Festus  ni :  „non  amplius  quam 
usque  Portum  atque  Hostiam  intra  octavnm  decimum 
miliarium  a  portis  urbis  Romae,  utpote  adhuc  parvae 
et  a  pastoribus  conditae  cum  finitimae  circum  civitates 
premerent,  processit  imperium.'^ 

Yide  quae  de  his  disseruit  Pirogoffius  pg.  49. 

7.  Eutr.  I  9:  „Lucium  Valerium  Publicolam"  pro  Publio 

nominat  Eutropius   consulem  primi  anni  suffectum. 
cf.   Cass.   594;   Per.  pg.   6,   21;  Aur.  Vict.  XV;  Aug. 
pg.  200,  5;  cf.  supra  pg.  16. 

8.  Eutr.  I  9:  „Tarquinio  dignitas  sublata." 

Per.  pg.  6,  10—12;  Aug.  pg.  65,  1;  106,  8;  cf.  Pirogoffium 
pg,  53;  cf.  supra  pg.  12. 

9.  Eutr.  I  10:    „Lucretius    Triceptinus   morbo    moritur"; 
Aug.  pg.  107,  11;  vide  supra  pg.  9. 

10.  Eutr.  I  18  duos  tantum  decemvirorum  annos  numerat; 
Rufus  Festus  cap.  n.    cf.  Pirogoff.  pg.  27. 

11.  Eutr.  I  20:  „signa  a  Gallis  reportavit  Camillus";  vide 

supra  pg.  52. 

12.  Eutr.   n    3;    Rufus    Festus    cap.  11;    Cassiodorus    362 

quattuor  pro  quinque  livianis  (VI  35,  10)  annorum 
interregnum  f uisse  tradunt  (cf.  Pirogoffium  pg.  2  8.).  Quibus 
addendi  sunt  Idatius,  Vopiscus ;  vide  supra  pg.  52. 

13.  Eutr.  n  24  et  Orosius  IV  9,  14  C.  Furium  „Placidum" 
pro  „Pacilo"  alterius  consulis  nomen  fuisse  memoriae 
prodiderunt.    cf.  Zangemeisterum  pg.  102. 

14.  Tribunorum    militum    annos    consularibus    annis    inter- 

positos    omittunt:    Eutropius,    Cassiodorus,    Rufus 

Festus;  vide  quae  de  his  dicit  Pirogoffius  pg.  28;  29. 

Satis  his  locis  doceri  pnto  Eutropium  quoque  inter  eos 

scriptores   esse   numerandum,    qui    non    Livium   ipsum   sed 

epitomam   eius  deperditam   sequuntur.    Atque  eodem   fonte 

usi  esse  videntur  Idatius  et  auctor  chronici  paschalis.    Duobus 

enim  locis  illis,   quae  Mommsenus  de  Idatio  dixerat,  additis 

Zangemeister ')   una  cum  ceteris  Livii  excerptoribus  contra 

ipsum  pugnare  probat  etiam 


Idatium  et  chronicon  paschale. 

1.  Idatius  516  et  Orosius  IV  11,  10  Valerium  Falconem 

(pro  Faltone)  nominant  collegam  T.  Sempronii  Gracchi.') 

2.  Idatius  362:  „annis  IV  nemo  curulis  magistratus  fuit." 

vide  suqra  pg.  52. 

3.  Idatius   et  auctor  chronici  paschalis  Rutilium 

(pro  Rupilio)  appellant  alterum  anni  622  consulem  una 

cum  Orosio  V  9,  7  et  Periocharum  auctore  pg.  64,  4.^) 

Quibus  nil  novi  addi  potest,  nisi  forte  ille,  quem  supra^) 

iam  attuli,  locus  chronici  paschalis  429:  „{Ka/iaXoq)  vjiarog 

rov    idiov     vibv     tJtelexiCsv    utaQo.    yvcofiJ^v    avrov    ovfifiaXovm 

JcoXefiov  xai  vixriaavra. 


Qua  de  re  illi  iam  loci  enumerandi  esse  mihi  videntur, 
quibus  Zangemeister    („Festschrift"  pg.  96  sqq.)    docuit   et 
probavit    Orosium     et    Periocharum    auctorem    ex 
epitoma  Livii  deperdita  hausisse: 
1.  Per.  pg.  6,  18:  „(Brutus)  .  .  Veientum  et  Tarquiniensium 

copiis   .  .   in    acie    cum    Arrunte    filio   Superbi   com- 

mortuus  est." 


^)  Zangemeister,  „Fest8chrift'^  pg.  102. 
2)  pg.  28. 

Oros.  II  5,  2:  „ipse  deinde  Veientum  Tarquiniensiumque 
bello  cum  AiTunte,  Superbi  filio,  congresso  sibi  com- 
mortuoque  procubuit.'* 

contra  Liv.  II  6  (vide  supra  pg.  24). 

2.  Per.  pg.  3,  20;  „ad  id  bellum  gerendum  arcessitus  est 

(CincinnatusV* 
Oros.  n  12,  8:  „arcessitus  ad  fasces.'* 
contra  Liv.  III  26  (vide  supra  pg.  15). 

3.  Per.  pg.  8,  11:  „plebs  montem  Aventinum  occupavit." 
Oros.  II  13,  7:  „populus  montem  Aventinum  occupavit 

armatus." 

contra  Liv.  III  50,  12  sq. 

4.  Per.   pg.  11,   7:   „cum  Galli  Senones  Clusium   obsiderent 

et  legati  a  senatu  missi  ad  componendam  inter  eos  et 
Clusinos  pacem  pugnantes  contra  Gallos  in  acie  Clusi- 


norum*.  hoc  facto  eorum  concitati 


i( 


! 


Oros.  II  19,  5:  „Galli  Senones  .  .  cum  uvbem  Clusini, 
quae  nunc  Tuscia  dicitur,  obsiderent,  legatos  Roma- 
norum,  qui  tunc  componendae  inter  eos  pacis  gratia 
venerant,  in  acie  adversum  videre  pugnantes,  qua 
indignatione  permoti  ..." 
Vide  Liv.  V  33,  35—39. 
6.  Per.  pg.  26,  7:  „cum  a  nobilibus  adulescentibus  propter 
desperationem  consilium  de  relinquenda  Italia 
iniretur,  P.  Cornelius  Scipio  tribunus  militum,  qui 
Africanus  postea  vocatus  est,  stricto  supra 
capita  deliberantium  ferro  iuravit  pro  hoste  se  habiturum 
eum,  qui  in  verba  sua  non  iurasset." 

Oros.  IV  16,  6:  „usque  adeo  autem  ultima  desperatio  rei 
publ.  apud  residuos  Romanos  fuit,  ut  senatores  de 
relinquenda  Italia  sedibusque  quaerendis  con- 
silium  ineundum  putarint.  Quod  auctore  Caecilio 
Metello  confirmatum  esset  nisi  Cornelius  Scipio  tribunus 
tunc  militum,  idem  qui  post  Africanus,  destricto 
gladio  deterruisset  ac  potius  pro  patriae  defensione  in 
sua  verba  iurare  coegisset"    cf.  Liv.  XXII  53. 


/ 

6.  Per.  pg.  27,  5:  „L.  Postumius  praetor  a  Gallis  cum 
exercitu  caesus  est." 

Oros.  IV  16,  11:  „L.  Postumius  praetor  adversus  Gallos 
pugnare  missus  cum  exercitu  caesus  est.'* 

cf.   Liv.    XXin   24,    6:    „  .  .  .  L.  Postumium  con- 
sulem  designatum  inGallia  ipsum  atque  exercitumdeletos." 

7.  Per.  pg.  27,  10:  „CIaudius  Marcellus  praetor  Hannibalis 
exercitum  ad  Nolam  proelio  fudit  et  vicit  primusque  tot 
cladibus  fessis  Romanis  meliorem  spem  beUi  dedit." 

Oros.  IV  16,  12:  „Claudius  Marcellus  expraetore  procon- 
sule  designatus  Hannibalis  exercitum  proelio  fudit  primus- 
que  post  tantas  reipublicae  ruinas  spem  fecit  Hannibalem 
posse  superari!"  Referenda  sunt  haec  verba  ad  proelium 
secundum  ad  Nolam  commissum  (Liv.  XXIII  44—46); 
sumpta  autem  sunt  illa  verba  Periocharum  et  Orosii: 
„primusque  .  .  .  et  sqq.^'  e  Livio  XXHI  16,  16;  30,  19, 
ubi  ipse  de  prima  apud  Nolam  victoria  verba  facit. 

8.  Per.  pg.  28,  19:  „Ti.  Sempronius  Gracchus  procos.  ab 
hospite  suo  Lucano  in  insidias  deductus  a  Magone 
interfectus  est.'' 

Oros.  IV  16,  15:  «Sempronius  Gracchus  procons.  a.  h.  s.  L. 
quodam  in  ins.  inductus   occisus  est.** 

cf.  Liv.  XXV  16,  15  (in  ins   praecipitatur.) 

9.  Per.  pg.  28,  21:  «Centenius  Paenula  —  ftaesus  est." 
Oros.  IV  16,  16:  „Centenius  Paenula  —  caesus  est."    Liv. 

XXV 19 :  „Centenius  P.—  obiectanssehostium  telis  cecidit." 

10.  Per.  pg.  29,  1:  „Cn.  Fulvius  praetor  male  adversus  Hanni- 
balem  pugnavit  .  .  ipse  cum  equitibus  effugit." 

Oros.  IV  16,  17:  „Cn.  Fulvius  praetor  ab  Hannibale  victus 
amisso  exercitu  vix  evasit."  cf.  Liv.  XXV  20,  6 ;  (XXV 
21,  1.  9  [effugitj.  10  [evaserint]). 

11.  Per.  pg.  29,  20:  „Capua  capta  est  a  Q.  Fulvio  et  Appio 
Claudio  cos.;  principes  Campanorum  veneno  sibi  mortem 
consciverunt;  cum  senatus  Campanorum  .  .  Q  Fulvius 
consul  .  .  supplicium  peregit." 

Oros.  IV  17,  12:  „Capua  capta  est  a  Q.  Fulvio  procousule; 
principes  Campanorum  veneno  mortem  sibi  consciverunt; 
senatum  omnem  Capuae  suppliciis  necavit." 

Liv.  XXVI  14—16  rem  aliis  verbis  usus  enarrat: 
pro  „principibus"  cap.  14,  3  „senatores"  dicit  et  pro 
verbis  „veneno  —  consciverunt"  exhibet:  „venenum 
sumpserunt.'' 

12.  Per.  pg.  30, 19:  „insidiis  circumventi" ;  cum  eadem  legantur 
apud  Orosium  IV  18,  8,  haec  locutio  non  invenitur  apud 
Livium. 

13.  Per.  pg.  34,  14:  „(Scipio)  bina  hostium  castra  expugnavit, 

in  quibus  XL  milia  hominum  feiro  ignique  consumpta 
sunt.  Syphacem  per  C.  Laelium  et  Masinissam  cepit." 
Oros.  IV  18,  19:  „in  utrisque  castns  XL  milia  hominum  igni 
ferroque  consumpta  sunt  ...  §  21:  Syphacem  fugientem 
Laelius  et  Masinissa  ceperunt." 

contra  Liv.  XXX  3— G.  9.  12.  13.  16. 

14.  Per.  pg.  24,  22  et  Oros.  IV  14,  9  Magonem  (pro  Hannone) 
a  Scipione  in  Hispania  captum  esse  tradunt,  cum  Li\ius 
ipse  XXI  60  non  peccaverit  hac  in  re. 

16.  Quas  autem  res  tractandas  delegerit  et  qua  ratione  res 
enarratas  a  Livio  ordinaverit  epitomae  auctor  duobus 
imprimis  Periocharum  et  Orosii  locis  illustratur: 

a)  Semproniiis  Per.  pg.  37,     8;  Oros.  IV  20,  10; 

b)  Marcellus         „     pg.  37,     9;       „      IV  20,  11; 

c)  Antiochus        „     pg.  37,  11;       „      IV  20,   12.  13; 

d)  lex  Oppia        „     pg.  37,  18;      „      IV  20,  14; 

quae  apud  Livium,  multis  singulis  capitibus  interpositis 
traduntur  a)  XXXHI  25 ;  b)  XXXIII  36.  37 ;  c)  XXXm 
42-44;  d)  XXXIV  1.   8. 

le.   Scipio  Per.  pg.  42,  11;  Oros.  pg.  265,  12; 

Hannibal  „     pg.  42,  13;       „      pg.  265,  14; 

Philopoemen     „    pg.  42,  16;      „      pg,  265,  15; 
quae  apud  Livium  inverso  ordine  leguntur  XXXIX  52. 
51.  49;  cf.  etiam  XXXTX  50,  10;  52,  8. 


/ 

Quibus  Zangemeisteri  locis  illi  adiungendi  sunt,  quos 
supra  iam  cum  aliorum  excerptorum  contextu  maximam  con- 
sensionem  habere  vidimus: 

17.  Per.  pg.   13,  2  rr  Oros.  m  5,  2;  vide   si^pra    pg.    14 
(Curtius  se  praecipitavit.  —  praecipitio.) 

18.  Oros.  IV  16,  5:  tres  modios  anulorum  aureorum  Hannibal 
Carthaginem  misit;  cf.  supra  pg.  10  sq. 

19.  Per.  pg.    6,    10:    Tarquinium  Brutus  coegit  e  civitate 
cedere;  cf.  supra  pg.  12. 

20.  Per.  pg.  9,  25:  Spurius  Maelius  frumentum  largitus  est; 
cf.  supra  pg.  13  sq. 

21.  Per.  pg.  7,  2 :  Mucius  Scaevola  manum  altaribus  imposi- 
tam  exuri  passus  est;  cf.  supra  pg.  14  sq. 

22.  Per.  pg.  3,  21  et  5,  39:  „Capitolium"  Jovi  aedificat  Tar- 
quinius  Superbus;  cf.  supra  pg.  16. 

23.  Per.  pg.  6,  21:  L.  Valerius;  cf.  supra  pg.  16. 

24.  Per.  pg.  11,  9:    post  sextum  mensem  Camillus   Gallos 
expellit;  cf.  supra  pg.  48. 

25.  Per,   pg.   4,    19:    Quirinalem,    Viminalem,    Esquilinum 
Servius  Tullius  urbi  addit;  cf.  supra  pg.  65. 

26.  Per.  pg.   4,   17:    Servius   TuIIius  censum  primum  egit; 
cf.  supra  pg.  65. 

27.  Oros.  II  4,  13:   regnatum  est  Romae  annos   243;    cf. 
supra  pg.  11. 

28.  Oros.    n    4,    6:    Titum    Tatium   Romulus    occidit;    cf. 

supra  pg.  8. 

29.  Oros.  IV  9,  14:  „PIacidus''  pro  „PaciIo'';  cf.  supra  pg.  66. 

„      IV  11,  10:  „Falco''  pro  „FaItone'';  cf.  suprapg.  67. 

30.  Oros.  IV  9,  7  et  Per.  pg.  64,  4:  „EutiIius*'  pro  „Rupilio"; 
cf.  supra  pg.  67. 

31.  Oros.  IV  7,  1:  Quintus  pro  Marco; 

„     IV  11,  6:  Catulus  pro  Cercone;  ,  ^^ 

„       V  16,  1:  C.  ManHus  pro  Cn.  Mallio;] 

32.  Oros.  IV20,30:  inSiciliainsuIamariedita;  cf.suprapg.6L 


cf.  supra 

Vita; 


Natus  siim  Gustaviis  Ay  in  vico  nuiic  urbi  Lipsiensi 
attributo  Neusclioenefeld  a.  d.  YIII.  kal.  Apr.  anno  li.  s. 
LXVI.  patre  Eduardo,  matre  Maria  e  gente  Hoericli,  oluos 
maxime  gaudeo  adhuc  superstites  esse.  Fidem  profiteor 
evangelicam.  Primis  litterarum  elementis  in  schola  vici 
mei  imbutus,  cum  annum  agerem  undecimum,  Lipsiam  me 
contuli  in  gymnasium  Thomanum,  quod  nunc  Jungmanno 
rectore  floret.  Anno  LXXXVI.  maturitatis  testimonio  in- 
structus,  ut  philologicis  studiis  me  dederem,  academiae 
Lipsiensis  civis  sum  adscriptus.  Sed  cum  initio  prospere 
omnia  mihi  cederent,  oculorum  morbo  per  biennium  fere 
studia  intermittere  coactus  sum. 

Scliolas  audivi  virorum  doctissimorum  Hanssen,  Heinze, 
Lipsius,  Masius,  Kibbeck,  Eichter,  Rohde,  Schreiber,  Voigt, 
Wacbsmuth,  Windiscli,  Wundt,  Ed.  et  Fr.  Zarncke.  Pro- 
seminarii  magistris  usus  siim  Ribbeckio  et  Wachsmuthio; 
seminarii  philologici  per  ter  sex  menses  sodalis  fui  extra- 
ordinarius.  In  societate  autem  philologica  et  itera  in  semi- 
nario  regio  historico  per  biennium  AVachsmuthius  benigne 
me  docuit;  exercitationes  seminarii  paedagogici  Eichtero 
moderante  per  duos  annos  frequentavi.  Quibus  cum  omnibns 
tum  Curtio  Wachsmnthio,  qni  maxime  studia  mea  fovit, 
gratias  semper  habebo  quam  maximas. 

